Kirkkoneuvosto 25.11.2021, 120 §

Kirkkovaltuusto 2.12.2021, 46 §, LIITE 1

**UTAJÄRVEN SEURAKUNTA**

Talousarvio ja toimintasuunnitelma 2022

sekä

toiminta- ja taloussuunnitelma 2023–2024



Sisällysluettelo

[1. UTAJÄRVEN SEURAKUNNAN STRATEGIA 2021-2026 3](#_Toc88687848)

[2. LÄHTÖKOHTIA SUUNNITTELUKAUDELLE 4](#_Toc88687849)

[3. TALOUSARVION VALMISTELUN PERUSTEITA 5](#_Toc88687850)

[3.1. Johdanto 5](#_Toc88687851)

[3.2. Talouden nykytila 5](#_Toc88687852)

[3.3. Nykyisen toiminnan ja resurssien arviointi 6](#_Toc88687853)

[3.4. Ennusteita vuodelle 2022 8](#_Toc88687854)

[3.5. Verotulot ja jäsenmäärän kehitys 8](#_Toc88687855)

[3.6. Henkilöstökulut 9](#_Toc88687856)

[3.7. Kiinteistöjen ylläpitokulut 10](#_Toc88687857)

[3.8. Muuta huomioitavaa 10](#_Toc88687858)

[4.1. Todistamme rohkeasti Kristuksesta sanoin ja rakkauden teoin 12](#_Toc88687859)

[4.2. Turvaamme toimintaedellytykset 13](#_Toc88687860)

[4.3. Toteutamme vastuullisuutta 14](#_Toc88687861)

[4.4. Viestinnällä luomme ja vahvistamme yhteyttä 15](#_Toc88687862)

[4.5. Vuoden 2022 toiminnan erityiset painopisteet 15](#_Toc88687863)

[5. KIINTEISTÖTOIMI 19](#_Toc88687864)

[6. INVESTOINTI- JA RAHOITUSOSA 2022–2024 20](#_Toc88687865)

[6.1. Kassavarojen kartuttaminen 20](#_Toc88687866)

[6.2. Lainanlyhennyssuunnitelma 2022–2024 20](#_Toc88687867)

[6.3. Investoinnit 20](#_Toc88687868)

[6.4. Metsätalous 20](#_Toc88687869)

[7. LIITTEET 21](#_Toc88687870)

[7.1. Virat ja toimet vuonna 2022 21](#_Toc88687871)

[7.2. Hankinnat 21](#_Toc88687872)

[7.3. Perittävät maksut ja korvaukset 2022 22](#_Toc88687873)

[7.4. Poistosuunnitelma 25](#_Toc88687874)

[8. TALOUSARVIOT 26](#_Toc88687875)

# 1. UTAJÄRVEN SEURAKUNNAN STRATEGIA 2021-2026

(hyväksytty kirkkovaltuustossa 19.8.2021)

**Utajärven seurakunnan tehtävä**

Seurakunnan tehtävänä on kutsua ihmisiä Jumalan yhteyteen, tuoda elämään kestävä perusta sekä rohkaista välittämään lähimmäisistä ja luomakunnasta.

**Seurakunnan arvot**

Usko – Yhteys armolliseen Jumalaan on kristityn elämän kestävä perusta

Toivo – Jeesuksen lupaus tulevaisuudesta tuo toivon

Rakkaus – Pyhä Henki rohkaisee meitä rakastamaan toisiamme

**Seurakunnan visio**

Utajärven seurakuntana olemme keskinäisen luottamuksen yhteisö, joka tuo erilaiset ihmiset yhteen arjessa ja juhlassa. Utajärveläisille on tärkeää kuulua seurakuntaan ja osallistua sen toimintaan. Arvostamme jäseniämme ja rohkaisemme kaikkia toimimaan Jumalan työtovereina tässä maailmassa. Luotettavana yhteistyökumppanina luomme yhdessä kunnan ja muiden vastuunkantajien kanssa edellytykset onnelliselle elämälle Utajärvellä.

**Utajärven seurakunnan painopisteet strategiavuosille 2021-2026:**

**Todistamme rohkeasti Kristuksesta sanoin ja rakkauden teoin:**

* vahvistamme hengellisyyttä ja arjen kristillisyyttä sekä kutsumme kaikkia seurakuntayhteyteen
* kohtaamme ja autamme köyhiä, yksinäisiä ja elämässä syrjäytyneitä

**Turvaamme toimintaedellytykset:**

* pidämme talouden tasapainossa ja olemme tarvittaessa valmiita luopumaan joistakin toiminnoista
* pidämme huolta työntekijöiden hyvinvoinnista ja osaamisesta
* tuemme ja koulutamme luottamushenkilöitä
* vahvistamme seurakuntalaisten vapaaehtoisuutta ja mahdollistamme heidän osallistumisen toiminnan suunnitteluun ja toteuttamiseen
* vahvistamme yhteistyötä sidosryhmien kanssa

**Toteutamme vastuullisuutta:**

* vahvistamme oikeudenmukaisuutta ja ympäristökasvatusta mm. ylläpitämällä Kirkon ympäristödiplomia ja edistämällä Reilua kauppaa
* pidämme huolta kulttuurihistoriallisesti arvokkaasta Utajärven kirkosta ja tapulista, sankarihautausmaasta sekä muista hautausmaista ja seurakunnan metsistä

**Viestinnällä luomme ja vahvistamme yhteyttä:**

* hyödynnämme monipuolisesti erilaiset viestintäkanavat
* striimaamme jumalanpalveluksia sekä muita seurakunnan tilaisuuksia

**Perehdytys ja seuranta**

Valtuustokauden alkaessa luottamushenkilöt perehdytetään strategian sisältöön. Samoin toimitaan uuden työntekijän tullessa seurakuntaan.

Kirkkoneuvosto vastaa strategian toteuttamisesta. Strategian toteutumista tarkastellaan toimikunnissa sekä työntekijäkokouksessa vähintään kerran vuodessa. Strategiaa tarkistetaan tarvittaessa seurakunnan toimintaympäristössä tapahtuvien laajakantoisten muutosten yhteydessä.

# 2. LÄHTÖKOHTIA SUUNNITTELUKAUDELLE

Kirkkolaissa (KL 4 luku 1 §) on määritelty seurakunnan tehtävät seuraavasti: ”Toteuttaakseen kirkon tehtävää seurakunta huolehtii jumalanpalvelusten pitämisestä, kasteen ja ehtoollisen toimittamisesta sekä muista kirkollisista toimituksista, kristillisestä kasvatuksesta ja opetuksesta, sielunhoidosta, diakoniasta, lähetystyöstä sekä muista kristilliseen sanomaan perustuvista julistus- ja palvelutehtävistä.”

Toteuttaakseen sille annettua tehtävää Utajärven seurakunta oman strategiansa mukaisesti pyrkii turvaamaan toimintaedellytykset ja pitämään samalla talouden tasapainossa. Se edellyttää myös valmiutta luopua joistakin toiminnoista.

Talousarvio vuodelle 2022 on alijäämäinen. Utajärven seurakunnan suurimmat menoerät muodostuvat henkilöstö- ja kiinteistökuluista, eivätkä tulot tarkasta taloudenpidosta huolimatta riitä kattamaan kuluja. Seurakunnan taloutta rasittaa vielä aiempien vuosien korjausrakentaminen. Talousarvion laadintahetkellä vuoden 2021 tilinpäätöksestä on myös odotettavissa alijäämäinen. Alijäämä ei muodostu kuitenkaan niin suureksi kuin vuoden 2020 lopussa arvioitiin.

Kirkkovaltuusto suorittaa suunnittelukauden lopulliset linjaukset tuloveroprosentin suuruudesta, lainakannan hoitamisesta ja alijäämäisen talouden kattamisesta. Kirkkovaltuusto on vahvistanut vuoden 2022 tuloveroprosentin nykyisen 1,95 %:n suuruiseksi. Kirkollisverotulojen arvioidaan olevan hieman vähemmän kuin kuluvana vuonna. Kunnan väkimäärään sidottu valtionavustus vähenee kunnan asukasmäärän laskiessa. Muita merkittäviä tuottoja ei ole talousarviovuodelle tiedossa. Palkkojen korotuksiin vuodelle 2022 on varauduttu 2,0 prosentin korotuksella. Mikäli seurakunnan maksuvalmius merkittävästi heikkenee, joudutaan ottamaan käyttöön työntekijöiden lomautukset. Ne pyritään hoitamaan niin, ettei seurakunnan perustoiminta olennaisesti heikkene.

Utajärven seurakunnassa on jo vuosien ajan pyritty määrätietoisesti vähentämään toimintakuluja mm. vähentämällä työntekijöiden määrää sekä osa-aikaistamalla työaikaa. Henkilöstökuluja pyritään edelleen vähentämään mm. kannustamalla työntekijöitä vaihtamaan lomarahoja vapaaseen. Lomarahavapaat on pystyttävä kuitenkin järjestämään niin, että sijaisia ei vapaan vuoksi tarvitse palkata. Vuosilomasijaisia ei pääsääntöisesti palkata toiminnallista puolta lukuun ottamatta. Henkilöstölle tarjotaan myös mahdollisuutta työtilanteen salliessa tehdä työtä määräaikaisesti osa-aikaisena. Lisäksi työnantaja suhtautuu työtilanteen salliessa myönteisesti mahdollisiin vapaaehtoisiin palkattomiin vapaisiin.

Suunnittelukaudella halutaan edelleen vahvistaa yhteistyötä Utajärven kunnan kanssa. Yhteistyöllä tavoitellaan erityisesti taloudellisia säästöjä. Merkittävänä yhteistyömuotona on tällä hetkellä seurakuntasalin yhteiskäyttö. Kunnan järjestämä ikäihmisten päivätoiminta kokoontuu arkipäivisin seurakuntasalin toisessa osassa. Kunta on remontoinut tiloihin myös erityisesti ikäihmisille ja vammaisille tarkoitetun kuntoiluhuoneen.

Tulevana vuonna jatketaan edelleen yhteistyötä Muhoksen seurakunnan kanssa. Utajärven ja Muhoksen seurakunnilla on yhteinen toimistosihteeri, joka palvelee Utajärven kirkkoherranvirastossa tiistaisin ja torstaisin, yhteensä 10 tuntia viikossa. Muiden Limingan rovastikunnan seurakuntien kanssa yhteistyö on hyvin säännöllistä. Monenlaisen vuorovaikutuksen ohella työntekijät saavat yhteistyön kautta tärkeää kollegiaalista apua ja tukea.

Tulevan vuoden talousarviossa valmistaudutaan syksyllä 2022 järjestettäviin seurakuntavaaleihin sekä Utajärven kirkon 260-vuotisjuhlavuoteen ja diakoniatyön 150-vuotisjuhlavuoteen.

# 3. TALOUSARVION VALMISTELUN PERUSTEITA

## 3.1. Johdanto

Jokaista varainhoitovuotta varten kirkkovaltuuston on vahvistettava seurakunnalle talousarvio (KJ 15:1). Talousarvion rinnalla tarkastellaan kolmea vuotta koskevaa toimintasuunnitelmaa.

Toiminnan suunnittelun tulee olla tavoitteellista. Suunnitelmassa kiinnitetään huomiota niihin asioihin, jotka toimikautena erityisesti halutaan saavuttaa. Näiden erityisten tavoitteiden lisäksi seurakunnassa jatkuu perustyö kirkkolain ja kirkkojärjestyksen mukaisesti. Tavoitteet laaditaan niin, että niiden saavuttamista voidaan arvioida.

Kirkkojärjestyksen 15. luvun mukaisesti talousarvion sekä siihen tehtävät muutokset hyväksyy kirkkovaltuusto. Utajärven seurakunnan kirkkovaltuusto on päättänyt, että **kirkkoneuvosto vastaa kirkkovaltuustolle vuosikatteesta** ja **viranhaltijat/toimikunnat vastaavat kirkkoneuvostolle tehtäväalueittain toimintakatteesta.**

**Toimintakate**: Seurakunnan tuloslaskelman välituloksena esitettävä toimintakate ilmoittaa paljonko käyttötalouden kuluista jää katettavaksi verotuloilla ja keskusrahaston toiminta-avustuksilla.

**Vuosikate**: Vuosikate on seurakunnan kokonaistulorahoitusta kuvaava välitulos. Vuosikate ilmoittaa riittääkö seurakunnan tulorahoitus kattamaan pitkävaikutteisista tuotannontekijöistä aiheutuneet kulut eli käyttöomaisuuden poistot. Ennen vuosikatetta esitetään vain säännönmukaisen toiminnan tuotot ja kulut. Satunnaisten tuottojen ja kulujen siirtämisellä vuosikatteen jälkeen taataan vuosikatteen vertailtavuus eri vuosien ja eri seurakuntien kesken.

**Tilikauden tulos**: Tilikauden tulos on tilikaudelle jaksotettujen tulojen ja menojen erotus, joka lisää tai vähentää seurakunnan varauksia tai vapaata omaa pääomaa (= muu oma pääoma, edellisten tilikausien yli-/alijäämä, tilikauden yli-/alijäämä).

Tilikauden tuloksen jälkeen esitetään tuloksen käsittelyerät eli vapaaehtoisten varausten ja rahastojen muutokset.

Kirkkoneuvoston on kirkkojärjestyksen 15 luvun 9 §:n mukaan tilinpäätöksen yhteydessä tehtävä esitys tilikauden tuloksen käsittelyä sekä talouden tasapainottamista koskeviksi toimenpiteiksi. Tilikauden tuloksella tarkoitetaan seurakunnan tuloslaskelman tulosta ennen varauksia ja rahastosiirtoja.

## 3.2. Talouden nykytila

Kansantalouden tilanne on vaihdellut voimakkaasti sen jälkeen, kun yhteiskunnan toiminta alkuvuonna 2020 häiriintyi COVID-19-viruksen aiheuttaman pandemian ja sen torjumiseksi säädettyjen erilaisten rajoitusten vuoksi. Talous oli jo vuonna 2020 kolmannella vuosineljänneksellä toipumassa tautitilanteen väliaikaisesti helpottaessa, mutta tilanne paheni nopeasti taas, kun uusia virusmuunnoksi syntyi. Syksyllä 2020 koronarajoitukset oli otettava uudelleen käyttöön ja ne vaikeuttivat yhteiskunnan toimintaa koko loppuvuoden ajan. Vuonna 2020 kokonaistuotanto laski 2,9 prosenttia.

Kansantalouden tuotanto (BKT) lähti kuitenkin kasvuun jo alkuvuonna 2021. Tilastokeskuksen mukaan vuoden 2021 toisella neljänneksellä kansantalouden tuotanto kasvoi 2,1 prosenttia edelliseen vuosineljännekseen verrattuna ja vuoden 2020 vastaavaan ajankohtaan verrattuna 7,5 prosenttia saavuttaen jo kesäkuussa koronapandemiaa edeltäneen tason. Talouden toipuminen on ollut selvästi ennakoitua nopeampaa.

Kirkollisverotuotto kasvoi 1,7 prosenttia vuonna 2020. Vuonna 2020 kirkollisveroa tilitettiin yhteensä 900,9 miljoonaa euroa. Seurakuntataloudet saivat lisäksi kirkon keskusrahastolta kirkolliskokouksen päätöksellä (13.8.2020) koronapandemian aiheuttamia toimintamuutoksia ja taloudellisia menetyksiä kompensoimaan 3 miljoonan euron yleisavustuksen. Avustus jaettiin seurakunnille laskennallisin perustein seurakuntien jäsenmäärän suhteessa. Seurakunnat saivat myös koronatilanteen vuoksi keskusrahaston jakamana ylimääräisen valtionavustuksen, joka olo kohdennettu diakoniatoimintaan.

Inflaatio oli heinäkuussa 2021 1,9 prosenttia. Inflaation odotetaan olevan vuonna 2021 noin 1,2-2,0 prosenttia. Vuonna 2022 kuluttajahinnat nousisivat suurin piiretin saman verran eli 1,2-1,7 prosenttia. Ansioihin odotetaan vuonna 2022 noin 2,5 prosentin kasvua.

Työllisyys on vuonna 2021 aikana parantunut ja työttömyys on vähentynyt selvästi. Työllisyysaste oli elokuussa 73,4 prosenttia. Kirkollisverotilityksiä on pitänyt tilanteeseen nähden hyvällä tasolla palkankorotusten seurauksena tapahtunut ansiotason nousu, eläkkeiden nousu sekä valtion koronan vuoksi tekemät tukitoimet.

**Verotulojen kehitys ja arvio Utajärven seurakunnassa:**

|  |  |  |  |
| --- | --- | --- | --- |
|  | **Kirkollisvero** | **Valtionrahoitus** | **Yhteensä** |
| **Verovuosi 2024** | 503 000 | 50 200 | **553 200** |
| **Verovuosi 2023** | 500 000 | 50 700 | **550 700** |
| **Verovuosi 2022** | 506 000 | 51 200 | **557 200** |
| **Verovuosi 2021** | 510 000 | 51 700 | **561 700** |
| **Verovuosi 2020** | 506 128 | 52 200 | **558 328** |
| **Verovuosi 2019** | 513 621 | 52 716 | **566 337** |
| **Verovuosi 2018** | 496 482 | 54 907 | **551 389** |
| **Verovuosi 2017** | 528 164 | 55 788 | **583 952** |
|  |  |  |  |

Kirkkovaltuusto on vahvistanut vuoden 2022 tuloveroprosentiksi 1,95. Taloussuunnitelma vuosille 2023–2024 edellyttää myös vähintään 1,95 tuloveroprosenttia.

## 3.3. Nykyisen toiminnan ja resurssien arviointi

Utajärven seurakunnan toimintaympäristö muuttuu koko ajan. Muutokset tulevat näkymään myös seurakunnan toiminnassa ja taloudessa. Seurakunnassa joudutaan sopeutumaan taloudellisten resurssien kaventumiseen ja toiminnan painottumiseen kasvavan ikääntyvien joukon palvelemiseen. Monenlaisten muutosten keskellä on tärkeää tukea myös kotien hengellistä elämää ja perheitä arkielämässä sekä lasten ja nuorten kasvua ja kehitystä.

Utajärven seurakunnan alijäämään suurimmat syyt ovat rakenteellisia. Pienen seurakunnan taloudelliset hartiat ovat hyvin kapeat. Lisäksi seurakunnan taloutta rasittavat mittavat viime vuosina suoritetut kiinteistöjen korjaus- ja kunnostustyöt. Poistot ovat suuret ja vuosikate ei riitä kattamaan poistojen määrää. Lainojen hoitokulut rasittavat taloutta ja heikentävät maksuvalmiutta.

Utajärven seurakunnassa on jo usean vuoden ajan ollut tuloveroprosenttina 1,95. Siitä huolimatta utajärviset ovat sitoutuneet kotiseurakuntaan, eikä kirkosta eroamisia ole ollut keskimääräistä enemmän. Nykyinen tuloveroprosentti on mahdollistanut kirkon korjauksen sekä seurakuntatalon ja sankarihautausmaan korjaus- ja kunnostustyöt. Korjausten myötä kirkossa ja seurakuntatalolla on hyvä kokoontua niin arkena kuin pyhänäkin.

Utajärven seurakunnassa on vastuuntuntoisia luottamushenkilöitä sekä aktiivisesti vapaaehtoistoiminnassa olevia seurakuntalaisia. Luottamushenkilöt eivät ole halunneet itselleen kokouspalkkioita, mutta halutessaan heille voidaan maksaa kokouksiin osallistumisesta kilometrikorvaukset. Vapaaehtoisille on haluttu järjestää mahdollisuuksia toimia lähimmäisenrakkauden puolesta ja kantaa vastuuta. Samalla on haluttu pitää huolta myös vapaaehtoisten jaksamisesta. Tulevaisuuden erityisenä haasteena on saada lisää vapaaehtoisia seurakunnan toimintaan, kuten diakoniatyöhön sekä jumalanpalvelusten toimittamiseen yhdessä työntekijöiden ja luottamushenkilöiden kanssa.

**Yhteistyömuotoja:**

Muhoksen seurakunnan kanssa tehtävä yhteistyö:

* yhteinen toimistosihteeri

Kirkon palvelukeskuksen (Kipa) kanssa tehtävä yhteistyö:

* talous- ja henkilöstöhallinnon palvelut

Oulun seurakuntayhtymän kanssa tehtävä yhteistyö:

* Oulun IT-alueen yhteistyö (laiteleasing, tietoturva, it-tuki)
* Aluekeskusrekisteri
* tunnustuksettomien hautausmaa
* kehitysvammaisten papin palkkaaminen
* tietosuojavastaava

Limingan rovastikunnan kanssa tehtävä yhteistyö:

* yhteiset rovastikunnalliset tapahtumat
* yhteiset työalojen kokoontumiset ja koulutustilaisuudet
* hankintojen kilpailutukset (mm. vakuutukset)

Utajärven kunnan kanssa tehtävä yhteistyö:

* seurakuntatalon yhteiskäyttö erityisesti päivätoiminnan osalta
* yhteiset juhlat ja konsertit
* yhteiset lasten ja nuorten leirit sekä perheretket
* erilaisten juhlatilaisuuksien esiintyjien hankinta
* sankarihautausmaan hoito; kukkaistutukset ja nurmialueet
* seurakunnan edustus kunnan työryhmissä (Elinvoima, Vanhus- ja vammaisneuvosto, Reilu kauppa)

4H:n kanssa tehtävä yhteistyö:

* yhteiset varhaisnuorten kerhot
* yhteiset koulutukset
* kesätyöntekijät

Kotiseutuyhdistyksen kanssa tehtävä yhteistyö:

* Tiekirkko-toiminta ja kotiseutumuseon ylläpito

Kyläseurat

* hautausmaiden ylläpito ja kunnostus
* kyläkirkot ja kappelihartaudet

## 3.4. Ennusteita vuodelle 2022

Valtiovarainministeriön kesäkuisten ennusteiden mukaan BKT kasvaisi 2,8 prosenttia vuonna 2022. Uudemmissa ennusteissa kasvuarviot ovat jopa vielä suurempia. Kuntapuolella verotulojen ennustetaan kasvavan v. 2021 vielä vahvasti, mutta vuonna 2022 verotulokasvun ennustetaan hidastuvan noin yhteen prosenttiin. Lähivuosien verotuloennusteisiin tuo epävarmuutta vuonna 2023 voimaantuleva soteuudistus ja sen myötä muuttuvat verotulojen jakoperusteet sekä mahdolliset kiinteistöverotukseen tehtävät muutokset.

Seurakuntien talouden kannalta on oleellista, kuinka työllisyystilanne kehittyy ja miten koronavirus pysyy hallinnassa.

## 3.5. Verotulot ja jäsenmäärän kehitys

Kirkollisveron määrään vaikuttavat talouden yleisen kehityksen lisäksi veroperustemuutokset, työllisyystilanne, kirkollisveroprosentin suurus, seurakunnan jäsenten ansiotulojen määrä ja ansiotuloja saavien lukumäärä.

Ennusteen mukaan koko kirkon tasolla jäsenmäärä vähenee lähivuosina noin 1,3 prosenttia vuodessa vanhenevan ikärakenteen ja kirkosta eroamisen vuoksi. Vuoteen 2025 mennessä jäsenmäärä on vähentynyt 6,5 prosenttia 31.12.2020 jäsenmäärään verrattuna.

**Utajärven seurakunnan ja kunnan väkiluvun kehitys vuosina 2010–2021**

Utajärven seurakunnan väkimäärä on laskenut kymmenessä vuodessa keskimäärin noin 50 henkilöllä vuodessa. Vuoden 2019 aikana väkimäärän lasku on ollut poikkeuksellisesti pienempi, mutta on sen jälkeen jatkanut aikaisempien vuosien kaltaista laskua. Vuoden 2021 lopussa väkimäärän arvioidaan olevan 2151.

Kirkon Tilastopalveluiden ennusteen mukaan Utajärven seurakunnan väkimäärän arvioidaan olevan suunnittelukauden 2024 lopussa noin 1981.

|  |  |  |
| --- | --- | --- |
| Vuosi | Utajärven seurakunta | Väkimäärän väheneminen |
| 2010 | 2742 | 46 |
| 2011 | 2686 | 56 |
| 2012 | 2663 | 23 |
| 2013 | 2647 | 16 |
| 2014 | 2579 | 68 |
| 2015 | 2540 | 39 |
| 2016 | 2457 | 83 |
| 2017 | 2398 | 59 |
| 2018 | 2325 | 73 |
| 2019 | 2302 | 23 |
| 2020 | 2224 | 78 |
| 2021 | 2151 (arvio) | 73 (arvio) |

**Valtionrahoitus**

Laki valtion rahoituksesta evankelis-luterilaiselle kirkolle eräisiin yhteiskunnallisiin tehtäviin tuli voimaan vuoden 2016 alussa, ja samalla luovuttiin seurakuntien yhteisövero-osuudesta. Lain mukaan seurakunnille lailla annettuja yhteiskunnallisia tehtäviä korvataan valtion talousarviosta maksettavalla 114 miljoonan euron suuruisella rahoituksella. Korvattavia tehtäviä ovat hautaustoimi, väestökirjanpitotehtävät sekä kulttuurihistoriallisesti arvokkaiden rakennusten ja irtaimiston ylläpito. Hallituksen talousarvioehdotuksessa vuodeksi 2022 evankelis-luterilaisen kirkon yhteiskunnallisiin tehtäviin on esitetty 118,7 miljoonan euron määräraha. Esityksessä on otettu huomioon 1,5 prosentin indeksikorotus. Rahoitus maksetaan Kirkon keskusrahastolle ja rahoituksen edelleen tilittämisestä seurakuntatalouksille päättää kirkolliskokous marraskuussa.

Kirkkohallituksen täysistunto on tehnyt kirkolliskokoukselle esityksen (21.9.2021), että summasta 109,4 miljoonaa euroa jaetaan seurakunnille euroa/kunnan jäsen -jakoperusteen mukaisesti. Jakotapa pysyisi nykyisellään. Rahoituksesta 6,9 miljoonaa euroa käytettäisiin seurakuntien kulttuurihistoriallisesti arvokkaiden rakennusten ylläpitoon ja 2,4 miljoonaa euroa Kirjuri-jäsentietojärjestelmän ylläpito- ja kehitystyöhön.

Kulttuurihistoriallisesti arvokkaiden rakennusten ylläpitoon osoitetusta määrärahasta jaetaan seurakunnille vuosittain avustuksia kirkollisten rakennusten hoitoon ja kulttuurihistoriallisesti arvokkaan kirkollisen esineistön konservointiin. Lisäksi Kirkon keskusrahasto jakaa rakennusavustuksia.

**Kirkon keskusrahastomaksu**

Kirkon keskusrahastolle (Kirkkohallitus) suoritettava perusmaksu on 6,5 % seurakunnan verovuoden 2020 laskennallisesta kirkollisverosta.

**Eläkerahastomaksu**

Kirkollisveron perusteella määräytyvä eläkerahastomaksu on 5 % seurakunnan verovuoden 2020 kirkollisverosta. Maksu on pysynyt samana vuodesta 2018 alkaen.

**Verotuskustannukset**

Seurakuntataloudet maksavat verotuskustannuksina 3,2 prosenttia Verohallinnon toimintamenoista (laki Verohallinnosta 30 §). Verohallinnon antaman ennakkotiedon mukaan seurakuntien osuus olisi yhteensä noin 13,9 miljoonaa euroa (-5,7 %). Verotuskustannusosuus peritään seurakunnilta neljässä erässä maa-lis-, kesä-, syys- ja joulukuun kausitilityksien yhteydessä.

## 3.6. Henkilöstökulut

Henkilöstökulut muodostuvat palkoista, pakollisista henkilösivukuluista ja vapaaehtoisista henkilöstökuluista. Muita henkilöstökuluja ovat muun muassa työterveydenhuollosta, matkustamiskustannuksista sekä erilaisista työkyvyn ylläpidosta ja virkistäytymisestä aiheutuvat kulut.

Kirkon uusi 1.4.2020 voimaan tullut virka- ja työehtosopimus (KirVESTES) on voimassa 28.2.2022 saakka. Uuden 1.3.2022 alkavan sopimuskauden mahdollisten palkantarkistusten vaikutusta vuoden 2022 palkkakuluihin ei tässä vaiheessa voida arvioida. Talousarviossa on kuitenkin varauduttu 2,0 % korotuksiin. Lomarahat maksetaan KirVESTES:n mukaisina.

*Eläkemaksut*

Seurakuntien työnantajan eläkemaksuksi esitetään 21,0 %. Työntekijän eläkemaksu on alle 53-vuotiailla ja 63 vuotta täyttäneillä 7,15 prosenttia ja 53-62-vuotiailla 8,65 prosenttia palkoista. Kevan laskutuksessa työnantajan ja työntekijän eläkemaksuprosentit yhdistetään. Työntekijöiden keskimääräinen eläkemaksu kirkon eläkejärjestelmässä on 7,7 %. Seurakunnilta laskutettava palkkaperusteinen eläkemaksu vuonna 2022 pysyy nykyisellään ja on 28,7 % (21,0 + 7,7). Maksu on lopullinen ja seurakunta joko hyötyy tai häviää riippuen henkilöstön ikärakenteesta.

*Muut henkilösivukulut*

Kuntaliitto on julkaissut arvionsa työnantajan sairausvakuutus- ja työttömyysvakuutusmaksuista. Lopulliset päätökset saadaan marraskuussa. Vuonna 2022 työnantajan sairausvakuutusmaksu laskisi 1,35 prosenttiin (1,53 % vuonna 2021) ja työnantajan työttömyysvakuutusmaksu olisi palkkasummarajaan 2 169 500 euroon saakka 0,5 prosenttia ja ylittävästä osasta 2,05 prosenttia (1,9 % vuonna 2021). Muut työnantajamaksut ovat keskimäärin noin 0,7 prosenttia. Seurakunnan kustannuksiin vaikuttavat henkilösivukulut olisivat yhteensä noin 23,85 prosenttia.

## 3.7. Kiinteistöjen ylläpitokulut

Utajärven seurakunnalla on kaksi merkittävää kiinteistöä (kirkko ja seurakuntatalo) sekä viisi hautausmaata ylläpidettävänään. Kiinteistöjen ylläpito ja viheralueiden hoito vaativat resursseja, eikä kaikkia tarvittavia toimenpiteitä voida tämänhetkisillä resursseilla tehdä. Esimerkiksi tapulin kunnostaminen on siirtynyt jo vuosia.

Valtakunnallisesti kiinteistöjen ylläpidon kustannukset pysyivät kutakuinkin ennallaan vuonna 2020, mutta ovat kuluvana vuonna nousseet. Vuoden toisella neljänneksellä vuosimuutos oli 2,1 prosenttia. Tasaisen kasvun voi olettaa jatkuvan.

Vuosimuutoksella mitattuna kiinteistöjen ylläpidon kulueristä eniten on kasvanut jätehuolto (6 %). Veden ja jäteveden kustannukset kasvoivat 2,6 prosenttia ja korjauskustannukset 2,8 prosenttia. Lämmityskustannukset nousivat 4,2 prosenttia, vahinkovakuutukset 2,6 prosenttia, hallinto 1,6 prosenttia, käyttö ja huolto 1,3 prosenttia sekä ulkoalueiden hoito 0,3 prosenttia. Sen sijaan siivouksen kustannukset laskivat 0,7 prosenttia ja sähkön kustannukset 0,4 prosenttia. (Lähde: Tilastokeskus, Kiinteistön ylläpidon kustannusindeksi [verkkojulkaisu] tilastokeskus.fi)

**Taloudelliset avustukset seurakunnille**

Kirkkohallituksen myöntämän verotulojen täydennysavustusten jakoperusteita muutettiin vuodesta 2018 alkaen. Muutos merkitsi Utajärven seurakunnalle n. 30 000 euron vuotuista tulonmenetystä. Seurakuntataloudet voivat verotulojen täydennysavustuksen lisäksi hakea harkinnanvaraista avustusta.

## 3.8. Muuta huomioitavaa

Kirkon jäsenmäärän ennustetaan laskevan vuodesta 2020 vuoteen 2025 saakka noin 6,5 prosenttia (Kirkon tilastopalvelu). Verotulojen arvioidaan laskevan noin 6 prosenttia vuoteen 2030 mennessä, kun saman ajanjakson jäsenmäärän laskuksi arvioidaan 10 prosenttia. Jäsenmäärän ja verotulojen ei siis ennusteta laskevan samassa suhteessa. Tulevina vuosina harveneva jäsenistö maksaa vuosi vuodelta enemmän kirkollisveroa per veronmaksaja.

Niukkenevien resurssien vuoksi seurakuntien tulee miettiä talouden tasapainottamisen keinoja. Säästöä voidaan saada aikaan keskittämällä toimintaa, luopumalla joistakin työmuodoista, kokeilemalla uusia toimintatapoja tai kehittämällä yhteistyötä muiden seurakuntien ja toimijoiden kanssa. Vapaaehtoisten työpanoksesta voi olla merkittävä apu, kun henkilöstöresurssit niukkenevat. Mikäli muut keinot eivät riitä, yhtenä vaihtoehtona on taloudellisesti ja toiminnallisesti järkevää selvittää myös mahdollisuus seurakuntarakennemuutokseen.

Julkisyhteisöjen taloudenhoidon perustana on talouden tasapaino. Käytännössä talous on aina yli- tai alijäämäinen, mutta pitkällä aikavälillä sen tulee olla keskimäärin tasapainossa. Talouden suunnittelussa pitää ottaa huomioon seurakunnan talouden nykytilan yli- tai alijäämäisyys. Talouden tasapainon mittarina suositellaan käytettäväksi vuosikatteen määrän suhdetta tulevien investointien ja lainanlyhennysten vuosikeskiarvoon.

Seurakunnassa, jossa uhkana on alijäämäinen talousarvio vuodelle 2022 tai jossa vuosikate ei riitä kattamaan vastaisia investointeja ja lainanlyhennyksiä, on talouden tasapainottamiseksi laadittava vähintään kolme vuotta kattava suunnitelma. Tuona aikana talous on saatettava tasapainoon.

Seurakunnan voidaan katsoa olevan vakavissa taloudellisissa vaikeuksissa, jos taseeseen on kertynyt alijäämää. Tilanne on erittäin vaikea, jos tilikauden tulos on ollut negatiivinen kahtena tai useampana vuotena. Rahavarojen riittävyyttä tulee myös tarkkailla; jos rahavarojen riittävyys on alle 60 päivää, tulee tilanne pyrkiä korjaamaa parempaan suuntaan.

Jos seurakunta on taloudellisissa vaikeuksissa, on talouden tasapainotustoimenpiteisiin ryhdyttävä välittömästi. Seurakunnan virkamiesjohdon (kirkkoherra ja talouspäällikkö) on käytävä avointa ja rakentavaa keskustelua sekä luottamushenkilöiden että työtekijöiden kanssa keinoista saada seurakunnan talous tasapainoon. Kiinteistökulut ovat merkittävä kuluerä seurakunnalle. Talouden tervehdyttämiskeinoiksi suositellaan kiinteistöistä luopumista sekä käyttö- ja ylläpitokustannusten karsimista. Henkilöstö on seurakunnan tärkein resurssi. Huolellisella henkilöstösuunnittelulla voidaan vaikuttaa siihen, että seurakunnalla on tulevaisuudessakin käytössään riittävät ja tarkoituksenmukaiset resurssit toiminnan turvaamiseksi. Ennakoivalla henkilöstösuunnittelulla voidaan varautua järjestelemään työtehtäviä uudelleen, tekemällä muutoksia tehtävänkuviin ja selvittämällä mahdollisuudet erilaisiin yhteistyökuvioihin naapuriseurakuntien kanssa. Henkilöstön vähentämiseksi voidaan hyödyntää myös tilanteita, joissa virka tai työsuhde tulee avoimeksi. Mikäli henkilöstökuluja ei onnistuta muilla keinoin vähentämään, viimeisiä keinoja ovat lomautukset ja irtisanomiset. 4. TOIMINNAN PAINOPISTEET JA KESKEISET TAVOITTEET

Utajärven seurakunnan strategian mukaisesti seurakuntana olemme keskinäisen luottamuksen yhteisö, joka tuo erilaiset ihmiset yhteen arjessa ja juhlassa. Utajärveläisille on tärkeää kuulua seurakuntaan ja osallistua sen toimintaan. Arvostamme jäseniämme ja rohkaisemme kaikkia toimimaan Jumalan työtovereina tässä maailmassa. Luotettavana yhteistyökumppanina luomme yhdessä kunnan ja muiden vastuunkantajien kanssa edellytykset onnelliselle elämälle Utajärvellä.

Utajärven seurakunnan työalat ovat omalta osaltaan laatineet toimintasuunnitelmat vuodelle 2022 huomioiden seurakunnan strategian mukaiset toiminnan painopisteet ja tavoitteet, jotka ovat seuraavat:

## 4.1. Todistamme rohkeasti Kristuksesta sanoin ja rakkauden teoin

**Vahvistamme hengellisyyttä ja arjen kristillisyyttä sekä kutsumme kaikkia seurakuntayhteyteen**

Esimerkkejä toimenpiteistä:

* pidetään jumalanpalveluksia ja hoidetaan kirkollisia toimituksia
* Huomioidaan Utajärven kirkon 260-vuotisjuhlavuosi järjestämällä kirkossa jumalanpalvelusten lisäksi mm. Raamattuluentoja, virsilauluiltoja ja konsertteja
* järjestetään kyläkirkkoja sekä kappeleiden hartaushetkiä
* järjestetään kuukausittainen hartaushetki hoivakoti Kirkkopuistossa ja ryhmäkoti Metsolassa sekä vieraillaan myös Päivätoiminnassa, Toivontuvalla ja Toimintakeskuksessa.
* tarjotaan mahdollisuutta yksityiseen ehtoolliseen niille, jotka eivät sairauden tai vanhuuden tähden pääse yhteiseen jumalanpalvelukseen
* tehdään kotikäyntejä sekä syntymäpäivävierailuja koteihin ja laitoksiin
* pidetään seurakuntakerhoja kirkonkylällä ja mahdollisuuksien mukaan myös muilla kylillä
* pidetään perhekerhoja ja välillä iltaperhekerhoja
* pidetään varhaisnuorten kerhoja yhteistyössä 4H:n kanssa
* pidetään rippikoulua sekä rohkaistaan nuoria isoskoulutukseen
* pidetään kuukausittain koululla päivänavauksia sekä koululaiskirkot syyslukukauden alkaessa, adventin aikaan sekä kevätlukukauden päättyessä
* järjestetään lasten ja aikuisten kirkkohetki kuukausittain srk-talolla tai kirkossa
* järjestetään kesällä lastenleirit yhteistyössä kunnan kanssa
* järjestetään lähetystyön hyväksi perinteinen ”kaiken kansan” vapputapahtuma sekä Kauneimmat joululaulut-tapahtumia
* tuetaan omaishoitajien kokoontumisia
* rohkaistaan utajärvisiä osallistumaan toukokuussa 2022 Oulussa järjestettäville Kirkkopäiville ja lähetysjuhlaan. Järjestetään juhlaviikon lauantaina yhteiskyyti päivämatkaa varten.
* rohkaistaan seurakuntalaisia äänestämään syksyn 2022 seurakuntavaaleissa

**Kohtaamme ja autamme köyhiä, yksinäisiä ja elämässä syrjäytyneitä**

Esimerkkejä toimenpiteistä:

* pidetään diakoniatyön vastaanottoja
* tehdään kotikäyntejä ja laitosvierailuja
* toteutetaan työttömille ja vähävaraisille suunnattu aamupuuro ja ruokajakelu vähintään joka toinen viikko
* varmistetaan vuosittain riittävä määräraha diakonia-avustuksiin sekä tuetaan taloudellisesti Kirkon Ulkomaanavun toimintaa
* haetaan tarvittaessa rovastikunta- ja diakoniarahaston kautta avustuksia sekä hyödynnetään muita mahdollisia avustusrahoja
* osallistutaan vuosittain EU-ruokajakoon
* kannustetaan seurakuntalaisia taloudelliseen avustamiseen ja lahjoituksiin
* osallistutaan yhteistyössä kunnan kanssa nuorten ohjaus- ja palveluverkostoon
* huomioidaan lapsiperheköyhyys avustusten antamisessa sekä toiminnan maksuttomuudessa
* ollaan mukana vuosittaisessa Yhteisvastuukeräyksessä
* tuetaan pakolaisten kotouttamista yhteistyössä Utajärven kunnan, SPR:n ja muiden yhteistyötahojen kanssa
* järjestetään diakoninen joulujuhla
* pidetään esillä ajankohtaisia diakonisia aiheita mm. syrjäytymisestä, eriarvoistumisesta ja maahanmuutosta huomioimalla diakonian 150-vuotisjuhlavuosi

## 4.2. Turvaamme toimintaedellytykset

**Pidämme talouden tasapainossa ja olemme tarvittaessa valmiita luopumaan joistakin toiminnoista**

Esimerkkejä toimenpiteistä:

* vahvistetaan taloudellista ja toiminnallista yhteistyötä erityisesti Utajärven kunnan kanssa
* osallistutaan rovastikunnallisiin kilpailutuksiin
* kannustetaan henkilöstöä vaihtamaan lomarahoja vapaaksi
* hoidetaan työntekijöiden sijaisuudet mahdollisuuksien mukaan sisäisillä järjestelyillä
* rohkaistaan edelleen seurakuntalaisia vapaaehtoistoimintaan
* tiedotetaan rohkeasti mahdollisuudesta antaa lahjoituksia seurakunnan toimintaan
* hyödynnetään erilaiset varainkeräysmahdollisuudet

**Pidämme huolta työntekijöiden hyvinvoinnista ja osaamisesta**

Esimerkkejä toimenpiteistä:

* pidetään työntekijäkokoukset sekä kehityskeskustelut säännöllisesti
* hyödynnetään suorituslisäkäytäntöä
* laaditaan vuosittainen henkilöstön kehittämissuunnitelma/koulutussuunnitelma ja kannustetaan työntekijäkoulutukseen
* päivitetään työterveyshuollon toimintasuunnitelma ja kehitetään yhteistyötä työterveyshuollon kanssa
* järjestetään yhteinen kevätretki
* käytetään ePassia kuntoiluun ja harrastuksiin
* hankitaan seurakunnalle työmatkapyörä lähinnä kirkonkylän alueella liikkumista varten

**Tuemme ja koulutamme luottamushenkilöitä**

Esimerkkejä toimenpiteistä:

* tarjotaan luottamushenkilöille perehdytysmateriaalia
* kiinnitetään huomiota erityisesti nuorten luottamushenkilöiden tukemiseen ja koulutukseen
* mahdollistetaan luottamushenkilöiden osallistuminen hiippakunnan yhteistyössä Agricola-opintokeskuksen ja Seurakuntaopiston kanssa järjestämään luottamushenkilökoulutukseen sekä yhteisille neuvottelupäiville
* rohkaistaan luottamushenkilöitä osallistumaan toukokuussa 2022 Oulussa järjestettäville Kirkkopäiville
* tilataan kirkkovaltuuston ja kirkkoneuvoston jäsenille Rauhan tervehdys-lehti

**Vahvistamme seurakuntalaisten vapaaehtoisuutta ja mahdollistamme heidän osallistumisen toiminnan suunnitteluun ja toteuttamiseen**

Esimerkkejä toimenpiteistä:

* valitaan vuosittain Vuoden vapaaehtoinen (toinen toista/ 2.2.)
* tiedotetaan vapaaehtoistoiminnasta ja tarjotaan mahdollisuuksia vapaaehtoistehtäviin
* koulutetaan kerho-ohjaajia ja isosia
* rohkaistaan seurakuntalaisia järjestämään kodeissa hartaushetkiä sekä musiikki-, diakonia- ja lähetystilaisuuksia
* perustetaan uusia jumalanpalvelusryhmiä, kuten varhaisnuorten, rippikoululaisten, perhekerholaisten ja seurakuntakerholaisten ryhmät
* rohkaistaan uusia laulajia kirkkokuoroon
* perustetaan tarvittaessa projektiluonteisia laulu- ja soitinryhmiä
* tuetaan Yhteisvastuukerääjiä ja innostetaan myös nuoria mukaan keräykseen
* järjestetään vuosittain vapaaehtoisten kiitosilta ja rohkaistaan vapaaehtoisia osallistumaan rovastikunnalliseen virkistyspäivään
* ollaan mukana Tiekirkko-toiminnassa ja rohkaistaan vapaaehtoisia kirkko- ja museo-oppaiksi
* järjestetään kesäkauden jälkeen kirkko- ja museo-oppaille yhteinen palautetilaisuus
* rohkaistaan seurakuntalaisia asettumaan ehdolle syksyn 2022 seurakuntavaaleissa

**Vahvistamme yhteistyötä sidosryhmien kanssa**

Esimerkkejä toimenpiteistä:

* kehitetään seurakuntatalon yhteiskäyttöäUtajärven kunnan kanssa
* tarjotaan kirkkopyhä- ja messukumppanuusmahdollisuuksia paikallisille yhdistyksille, yhteisöille ja järjestöille
* pidetään vuosittaiset kyläkirkot sekä sivukylien Kauneimmat joululaulut-tilaisuudet yhteistyössä kyläseurojen kanssa
* rohkaistaan yrityksiä työpaikkahartauksien järjestämiseen
* järjestetään aamupuuro- ja ruokajakelutilaisuuksia yhteistyössä kunnan ja eri yritysten kanssa
* vieraillaan eri sidosryhmien kokoontumisissa
* osallistutaan kunnan kutsumiin järjestöpalavereihin
* ylläpidetään yhteistyötä päiväkodin ja koulun kanssa sekä kunnan etsivän nuorisotyön ja nuorisovaltuuston kanssa mm. vierailemalla päiväkodilla ja koululla sekä kutsumalla päiväkodin ja koulun väkeä seurakunnan tiloissa järjestettäviin tilaisuuksiin. Kutsutaan kunnan nuorisovaltuuston edustajat mukaan kasvatuksen toimikunnan kokouksiin.

## 4.3. Toteutamme vastuullisuutta

**Vahvistamme oikeudenmukaisuutta ja ympäristökasvatusta mm. ylläpitämällä Kirkon ympäristödiplomia ja edistämällä Reilua kauppaa**

Esimerkkejä toimenpiteistä:

* tuetaan Reilu kauppaa sekä käytetään ja tarjoillaan sen tuotteita seurakunnan toiminnassa
* pidetään esillä Tasauspäivää seurakunnan tilaisuuksissa
* lisätään kierrätystä ja paperitonta tiedottamista sekä huomioidaan muovinkeräys
* pidetään kerhoissa ja rippikoulussa esillä luonnon ja luomakunnan suojeleminen sekä kierrättäminen
* rohkaistaan nuoria järjestämään erilaisia tempauksia Tansaniassa olevan nuorten kummikohteen hyväksi
* tuetaan hankinnoissa paikallisia viljelijöitä
* järjestetään luontoretkiä sekä kyläkirkkoja luonnon keskellä, kuten erämaakirkko Juorkunassa
* järjestetään kylvön siunaamisen sekä sadosta kiittämisen rukoushetket

**Pidämme huolta kulttuurihistoriallisesti arvokkaasta Utajärven kirkosta ja tapulista, sankarihautausmaasta sekä muista hautausmaista ja seurakunnan metsistä**

Esimerkkejä toimenpiteistä:

* selvitetään museoviraston kanssa mahdollisuutta rakentaa suojakatos kirkon ulko-oven päälle
* korjataan ja huoltomaalataan kirkon ja sakastin ulkokaiteet
* valmistaudutaan lähivuosien aikana tehtävään tapulin peruskorjaukseen käynnistämällä korjaussuunnittelu sekä kustannusarvion laatiminen
* rakennetaan Niskan hautausmaalle huoltorakennus, jonka yhteyteen tulee uusi roskien ja puutarhajätteiden lajittelupiste sekä kompostikäymälä

## 4.4. Viestinnällä luomme ja vahvistamme yhteyttä

**Hyödynnämme monipuolisesti erilaiset viestintäkanavat**

Esimerkkejä toimenpiteistä:

* tiedotetaan seurakunnan tilaisuuksista pääsääntöisesti seurakunnan verkkosivuilla, Tervareitissä ja seurakunnan Facebook-sivuilla
* julkaistaan ilmoituksia ja puffeja Tervareitissä, kirkon, kauppojen ja kylätalojen ilmoitustauluilla sekä kunnan tapahtumakalenterissa
* kirjoitetaan kolumneja Tervareittiin
* lähetetään mm. kutsukirjeet seurakunnan järjestämiin yhteisiin syntymäpäiväjuhliin, kummeille kutsukirjeet nuorten konfirmaatiomessuun sekä omaisille kutsukirjeet pyhäinpäivän iltakirkkoon
* hautausjärjestelyjä varten jaetaan suruoppaita omaisille
* striimataan kirkossa pidettävät jumalanpalvelukset seurakunnan Facebook- ja YouTube-kanavien kautta sekä lähetetään lisäksi Kirkkoradion kautta
* striimataan myös muita seurakunnan tilaisuuksia mahdollisuuksien mukaan
* kehitetään ja päivitetään säännöllisesti seurakunnan kotisivuja (Lukkari) sekä Facebook- sivuja ja YouTube-tiliä
* hyödynnetään eri WhatsApp-ryhmiä sekä erityisesti nuorten käyttämiä palveluja Instagram ja SnapChat
* hyödynnetään tiedottamisessa kunnan sähköisiä infotauluja sekä koulun ilmoitustaulua
* välitetään nimikkolähettien kirjeitä seurakunnan verkko- ja Facebook-sivuille sekä srk-talon ilmoitustaululle
* tarjotaan seurakuntalaisille mahdollisuuksia palautteen antamiseen (kotisivut ym.)
* tarjotaan luottamushenkilöille mahdollisuuksia osallistua kokouksiin etäyhteydellä
* hyödynnetään työntekijöiden keskinäisessä viestinnässä Katrina-varausjärjestelmää

**Striimaamme jumalanpalveluksia sekä muita seurakunnan tilaisuuksia**

Esimerkkejä toimenpiteistä:

* striimataan kirkossa pidettävien jumalanpalvelusten lisäksi mahdollisuuksien mukaan myös kirkollisia toimituksia, musiikkitilaisuuksia, Raamattuluentoja ym.
* voidaan tarvittaessa striimata myös muualla kuin kirkossa pidettäviä tilaisuuksia, kuten srk-talolla järjestettävät tilaisuudet sekä kylvön siunaaminen
* mikäli striimauskäytäntö laajenee nykyisestä, edellyttää se kuvaamiseen lisätyövoimaa ja uusien kuvaajien kouluttamista. Kuvauskoulutusta voidaan liittää mukaan isoskoulutukseen.
* striimausten osalta huomioidaan saavutettavuusdirektiivi, jonka mukaan videot pitää tehdä saavutettaviksi. Käytännössä videoiden saavutettavuus tarkoittaa lähinnä videoiden tekstittämistä. Lain pääsäännön mukaan videot, jotka jäävät tallenteiksi seurakunnan verkkosivuille, on tekstitettävä viimeistään kahden viikon kuluessa julkaisusta. Tämä sääntö pätee riippumatta videon pituudesta tai sisällöstä.

## 

## 4.5. Vuoden 2022 toiminnan erityiset painopisteet

**Utajärven kirkon 260-vuotisjuhlavuosi sekä jumalanpalveluselämän kehittäminen**

Utajärven kirkon rakentamisesta tulee vuonna 2022 kuluneeksi 260 vuotta. Juhlamessua vietämme kiitollisuuden sunnuntaina 18.9.2022. Juhlavuoteen sisällytetään juhlamessun ja muiden jumalanpalvelusten lisäksi erilaisia tilaisuuksia ja tapahtumia kotikirkossamme. Sellaisia ovat mm. 50 vuotta sitten rippikoulun käyneiden yhteinen kokoontumien, virsilauluillat, konsertit sekä Raamattuluennot. Pyhäpäivien jumalanpalvelusten lisäksi pidämme kirkossa keskimäärin kerran kuukaudessa arki-iltana viikkomessun sekä muutamia nuorten iltakirkkoja.

Utajärven seurakunnassa tavoitteena on edelleen lisätä seurakuntalaisten osallistumista jumalanpalveluselämään sekä jumalanpalvelusten suunnitteluun ja toteutukseen. Tärkeää on, että koko työyhteisö ja kaikki työalat sekä luottamushenkilöt sitoutuvat siihen. Jumalanpalveluselämän kehittäminen on kaikkien työalojen toiminnassa mukana. Luottamushenkilöitä rohkaistaan myös olemaan siinä tehtävässä tukena ja mukana.

Tavoitteena on saada lisää vastuunkantajia ja jumalanpalvelusryhmiä, jotka vuorollaan kantavat vastuuta sunnuntain jumalanpalveluksen suunnittelusta ja toteuttamisesta yhdessä seurakunnan työntekijöiden kanssa. Ryhmäläiset voivat huolehtia yhdessä mm. virsikirjojen jakamisesta ja tervetulotoivotuksista kirkon ovella, lukukappaleiden lukemisesta, avustamisesta esirukouksessa, kolehdinkannosta sekä mahdollisesti kirkkokahvien järjestämisestä. Erityisesti Utajärven kirkon juhlavuoteen liittyen rohkaistaan utajärvisiä järjestöjä, yhdistyksiä ja yhteisöjä järjestämään kirkkopyhiä ja toimimaan ns. seurakunnan messukumppaneina. Samalla toivotaan mukaan lapsia, nuoria ja nuoria aikuisia. Varhaisnuorisotyön kerholaisista ja rippikoululaisista muodostettavat jumalanpalvelusryhmät sekä leirijumalanpalvelukset ja niiden ns. jumisryhmät vahvistavat osaltaan myös nuorten jumalanpalvelusopetusta. Jumalanpalveluselämää rikastuttavat myös yhteistyössä kyläseurojen kanssa järjestettävät kyläkirkot.

On kuitenkin muistettava, että kaikkien ei kuitenkaan tarvitse olla erityisessä palvelutehtävässä, sillä yhtä tärkeä tehtävä on istua kirkossa vaikka viimeisessä penkkirivissä. Sitä tehtävää on kutsuttu kirkonpenkkitehtäväksi. Tavoitteena on, että jokainen Utajärvellä asuva voi kokea omakseen kotikirkon ja jumalanpalveluksen, jonne on helppo ja turvallista tulla. Jumalanpalvelusten halutaan olevan vieraanvaraisia, saavutettavia ja sopivia kaikenikäisille. Saavutettavuutta haluaan ylläpitää myös siten, että järjestetään ikäihmisille suunnattuja ehtoollistilaisuuksia ja muistimessuja Päivätoiminnassa, hoivakoti Kirkkopuistossa sekä ryhmäkoti Metsolassa.

Utajärven kirkon jumalanpalveluksiin sekä muihin kirkossa pidettäviin yleisötilaisuuksiin voi osallistua myös etäyhteydellä. Jo vuonna 2012 internet-yhteydellä käyttöön otetusta Kirkkoradiosta on saatu vuosien varrella runsaasti myönteistä kuuntelijapalautetta. Keväästä 2020 alkaen ja pitkälti koronatilanteesta johtuen on jumalanpalveluksia sekä muita kirkossa pidettäviä tilaisuuksia myös videokuvattu ja lähetetty striimattuna seurakunnan Facebook- ja YouTube-kanavien kautta. Kuvaamista varten on hankittu oma videokamera. Kirkkoradiosta sekä mahdollisista muista suoratoistopalveluista tiedotetaan myös kirkollisten toimitusten yhteydessä sekä Tervareitti-lehdessä ja kotisivuilla julkaistavissa kirkollisissa ilmoituksissa. Utajärvellä toimiva osuuskunta Utakuidun laajakaistaverkko mahdollistaa nopean internet-yhteyden.

Kirkossa on käytössä kastepuu, johon jumalanpalveluksen yhteydessä kiinnitetään Utajärven seurakunnan kastettujen vauvojen kastesydämet. Vanhempien luvalla kastesydämeen kirjoitetaan kastetun vauvan nimi sekä kastepäivä. Kastesydämen voi ripustaa kastepuuhun kastetun läheinen, esimerkiksi äiti, isä, joku sisaruksista, isovanhemmista tai kummeista. Mikäli kastetun perheenjäseniä ei ole mukana jumalanpalveluksessa, sydämen ripustaa seurakunnan työntekijä tai vapaaehtoinen. Vuoden aikana kastetut ja heidän läheisensä kutsutaan seuraavan vuoden palmusunnuntain perhekirkkoon, jossa kotiväki saa kastesydämen mukaansa.

Jo kahtena kesänä kastepuuhun on kiinnitetty myös konfirmoitujen nuorten nimillä varustetut sydämet. Nuoret ripustavat puuhun oman konfirmaatiosydämensä samassa yhteydessä, kun heille konfirmaatiomessun jälkeen jaetaan rippikoulutodistukset. Näin ollen puun käyttöä on laajennettu ja siitä on tullut kaste- ja konfirmaatiopuu. Konfirmaatiosydämet luovutetaan nuorille seuraavan vuoden aikana järjestettävässä nuorten kirkossa tai muussa tilaisuudessa.

**Seurakuntavaalit 2022**

Syksyllä 2022 järjestetään seurakuntavaalit, jonka yhteydessä valitaan Utajärven seurakunnan kirkkovaltuusto toimikaudelle 2023-2026. Seurakuntavaalit toteutetaan yksipäiväisenä. Vaalipäivä on 20.11.2022. Ennakkoäänestys on 8.-12.11.2022. Vaalikampanja nostaa esille kirkon toimintaa ja osallistuu keskusteluun elämästä, arvoista sekä kirkosta. Tutkimuksen mukaan kirkon ja seurakuntien monipuolinen hyvän tekeminen on yksi tärkeimmistä syistä kuulua kirkkoon. Seurakuntien talous tiukkenee ja jäsenmäärät ovat pienentyneet. Tulevaisuudessa seurakuntien päättäjät joutuvat yhä useammin tekemään valintoja monien hyvien asioiden väliltä. Seurakuntatyötä joudutaan organisoimaan uudella tavalla. Valitut luottamushenkilöt ovat avainasemassa tekemässä päätöksiä paikallistasolla. He edustavat laajasti koko jäsenistöä ja antavat osaamisensa seurakunnan käyttöön. Seurakuntavaalit ovat toistaiseksi ainoa valtakunnallinen vaali, jossa jo 16-vuotiailla on äänioikeus. Seurakuntavaaleista tiedotetaan kattavasti. Jokaiselle äänioikeutetulle lähetetään vaalikirje. Ennakkoäänestyspaikkoja varataan riittävästi ottaen huomioon myös sivukylät. Erityisesti nuoria innostetaan äänestämään sekä myös asettumaan ehdokkaaksi vaaleihin. Tavoitteena on saada mukaan myös alle 25-vuotiaita ehdokkaita sekä säilyttää suhteellisen korkea äänestysaktiivisuus. Edellisissä seurakuntavaaleissa vuonna 2018 äänestysprosentti Utajärven seurakunnassa oli 27,5. Valtakunnallinen äänestysprosentti oli tuolloin 14,4. Vuonna 2014 Utajärven äänestysprosentti oli puolestaan 31,6 valtakunnallisen äänestysprosentin ollessa 15,5.

**Diakoniatyön 150-vuotisjuhlavuosi**

Syyskuun 1. päivänä 1872 vihittiin Suomen ensimmäiseksi diakonissaksi Mathilda Hoffman. Vihkimys toimitettiin Viipurissa, Pietari-Paavalin kirkossa. Vuonna 2022 tuosta vihkimyksestä tulee kuluneeksi 150 vuotta ja se on hyvä hetki juhlistaa Suomessa ja Utajärvelläkin tehtävää diakoniaa. Juhlavuoden aikana nostetaan esiin diakoniatyötä sen eri muodoissa, diakonian virkaa ja diakoniatyön parissa toimivia ja työskenteleviä diakonian asiantuntijoita, seurakuntien työntekijöitä ja seurakuntalaisia. Teemavuotena voidaan käsitellä laajasti ajankohtaisia diakonisia aiheita syrjäytymisestä, eriarvoistumisesta, Suomen alueellisesta erilaistumisesta, ilmastonmuutoksesta, maahanmuutosta, tasa-arvosta, yhteisöllisyydestä, kansainvälisestä työstä, muuttuvasta hengellisyydestä jne. Tutkimusten mukaan yli kahdeksankymmentä prosenttia suomalaisista pitää diakoniaa yhtenä tärkeimmistä kirkon toimintamuodoista ja motiivina jäsenyydelleen kirkossa. Diakonia on mitä sopivin teemavuoden aihe.

**Ympäristöohjelman ylläpito ja Reilu kauppa**

Utajärven seurakunnalle jo kolmannen kerran myönnetty Kirkon ympäristödiplomi on voimassa vuoteen 2023 saakka. Seurakunnan ympäristöohjelman tavoitteiden ylläpito edellyttää seurakunnan työntekijöiden, luottamushenkilöiden ja kaikkien muiden seurakuntalaisten hyvää yhteistyötä. Ympäristökasvatus sisältyy keskeisesti jokaisen työalan toimintaan. Työalat raportoivat vuosittain toimintakertomuksen yhteydessä ympäristöohjelman toteuttamisesta.

Utajärven seurakunta Reilun kaupan seurakuntana osallistuu toimintaan sekä luomakunnan että oikeudenmukaisuuden hyväksi. Reilun kaupan tuotteista maksetaan viljelijöille korvausta, joka takaa heidän perheilleen kohtuullisen toimeentulon. Viljelijät ovat sitoutuneet noudattamaan Reilun kaupan periaatteita ja tuottamaan korkealaatuisia tuotteita, jotka menestyvät kansainvälisessä kilpailussa. Utajärven kunta on ensimmäinen Reilun kaupan kunta Suomessa. Utajärven seurakunnasta on edustaja kunnan perustamassa Reilun kaupan työryhmässä.

Ympäristöasiat sisältyvät myös Utajärven seurakunnan jumalanpalveluselämään. Luomakunnan sunnuntain lisäksi ympäristöasioita käsitellään aika ajoin myös muissa jumalanpalveluksissa ja hartauksissa. Hiljaisella viikolla sekä pyhäinpäivän aikaan järjestetään hautausmaahartauksia sivukylien kappeleissa. Perinteinen kylvöjen siunaaminen järjestetään keväällä yhteistyössä maataloustuottajien ja eläkeläisjärjestöjen kanssa. Kesällä järjestetään sivukylillä kyläkirkkoja. Pääosin ne pidetään ulkona luonnon keskellä. Syksyllä kokoonnutaan kirkkoon sadonkorjuun kiitosjuhlaan. Ennen joulua julistetaan metsänväelle joulurauha yhdessä 4H:n, metsästysseurojen ja riistaväen kanssa.

# 5. KIINTEISTÖTOIMI

**Hautaustoimi ja kiinteistöt**

Utajärven seurakunnalla on keskimääräistä enemmän hautausmaita, joiden hoitaminen edellyttää myös taloudellisia resursseja. Tulevana vuonna hautausmailla on mahdollista tehdä vain välttämättömiä kunnostus- ja ylläpitotoimia. Myöskään kiinteistöjen osalta ei ole valmistauduttu erityisiin toimiin. Kiinteistöhuollon palvelut, haudan kaivuu sekä lumityöt ja liukkauden torjunta hankitaan ostopalveluina ulkopuolisilta palveluntuottajilta.

**Kirkonkylän hautausmaa**

Seurakuntamestari vastaa kirkonkylän hautausmaan hoitamisesta yhteistyössä siivooja-emännän kanssa. He vastaavat myös hoitohaudoista.

**Sanginkylän hautausmaa ja kappeli**

Seurakuntamestari vastaa Sanginkylän hautausmaan ja kappelin hoitamisesta yhteistyössä hautausmaaemännän kanssa. Hautausmaan siistimisestä huolehtivat pääosin kyläläiset talkootyönä.

**Niskan hautausmaa ja kappeli**

Niskan hautausmaan ja kappelin hoitamisesta vastaa hautausmaaisäntä. Nurmikon leikkauksesta vastaa seurakuntamestari yhteistyössä siivooja-emännän kanssa. He vastaavat myös hoitohautojen hoitamisesta. Hautausmaan siistimisestä huolehtivat myös kyläläiset talkootyönä.

Niskankylän hautausmaan huoltorakennus uusitaan vuoden 2022 aikana.

**Sotkan hautausmaa**

Seurakuntamestari vastaa Sotkan hautausmaan hoitamisesta yhteistyössä siivooja-emännän kanssa. Hautausmaan siistimisestä huolehtivat myös kyläläiset talkootyönä.

**Juorkunan hautausmaa ja kappeli**

Juorkunan hautausmaan ja kappelin hoitamisesta vastaa hautausmaaisäntä. Hautausmaan siistimisestä huolehtivat pääosin kyläläiset talkootyönä.

**Sankarihautausmaa**

Seurakunta vastaa sankarihautausmaan viheralueiden ja kukkien hoitamisesta. Utajärven kunta osallistuu kustannuksiin vuosittaisella avustuksella.

**Kirkko ja kellotapuli**

Seurakuntamestari vastaa kirkon ja tapulin hoidosta sekä ylläpidosta.

**Seurakuntatalo**

Seurakuntamestari vastaa seurakuntatalon hoidosta ja ylläpidosta.

**Hautainhoitorahasto**

Utajärven seurakunta jatkaa hoitohautojen hoitamista hautainhoitorahaston kautta. Hoitohautasopimuksia tehdään vuoden sekä kolmen vuoden sopimuksina. Lisäksi on kastelusopimuksia. Hoitohautojen hinnat on eritelty hinnastossa. Hoitohautojen hoitaminen tapahtuu seurakuntamestarin ja siivooja-emännän toimesta, mutta lisäksi avuksi otetaan kesätyöntekijöitä. Seurakuntamestari vastaa sopimusten laatimisesta. Hoitohautojen hoitamista seurakunta pystyy tarjoamaan vain kirkonkylän, Niskan ja Sotkan hautausmaille. Sanginkylän ja Juorkunan hautausmaille eivät työntekijäresurssit riitä. Kyläseuroja rohkaistaan tarjoamaan hoitohautapalveluja omaisille.

# 6. INVESTOINTI- JA RAHOITUSOSA 2022–2024

## 6.1. Kassavarojen kartuttaminen

Utajärven seurakunnan talousarvio 2022 on alijäämäinen ja vuosikate ei riitä kattamaan investointeja ja lainanlyhennyksiä. Tilinpäätös 2021 tulee olemaan alijäämäinen, mutta alijäämä on pienempi kuin talousarviota laadittaessa arvioitiin. Utajärven seurakunta hakee tarvittaessa Kirkkohallitukselta harkinnanvaraista avustusta vuodelle 2022, sillä seurakunnan taloudellinen tilanne ja maksuvalmius tullenee heikkenemään.

## 6.2. Lainanlyhennyssuunnitelma 2022–2024

Utajärven seurakunnalla on hoidettavana kaksi lainaa. Toinen lainoista on lainanhoitosuunnitelman mukaisesti maksettu takaisin 2023 ja viimeinen 2025. Lainojen yhteismäärä 31.12.2021 on 110 000 €. Lainoja lyhennetään suunnitelman mukaan 40 000 € vuodessa. Tämän suunnittelukauden 2022–2024 lopussa lainojen yhteismäärä on 20 000 €. Viime vuosien matala korkotaso on helpottanut lainojen hoitamista.

## 6.3. Investoinnit

Vuonna 2022 rakennetaan Niskankylän hautausmaalle uusi huoltorakennus.

## 6.4. Metsätalous

Metsätaloussuunnitelma on uusittu vuonna 2017 ja se on voimassa vuosina 2018-2027. Metsänhoitotöitä tehdään suunnitelman mukaisesti. Vuonna 2021 aloitettuja ojien kunnostustöitä Nurron metsäpalstalla jatketaan myös vuonna 2022. Ennen ojitusta palstoilla suoritetaan harvennushakkuut.

# 7. LIITTEET

## 7.1. Virat ja toimet vuonna 2022

* kirkkoherra
* seurakuntapastori (virkaa ei täytetä)
* talouspäällikkö (osa-aikainen, 24 tuntia viikossa)
* diakoniatyöntekijä
* kanttori
* nuorisotyönohjaaja (yhteinen virka Vaalan seurakunnan kanssa, virkaa ei täytetä)
* lastenohjaaja (tointa ei täytetä)
* kasvatuksen työntekijä (osa-aikainen 80 %, määräaikainen ajalla 1.1.-31.12.2022)
* kirkkoherranviraston toimistosihteeri (osa-aikainen, 10 tuntia viikossa)
* seurakuntamestari (kokoaikainen touko-lokakuussa ja osa-aikainen (20 h/vko) loka-huhtikuussa)
* siivooja-emäntä (osa-aikainen, touko-syyskuussa 30 tuntia viikossa, muulloin 18 tuntia viikossa.

## 7.2. Hankinnat

**Tavaroiden ja palvelusten hankinta**

Jokainen työala vastaa itse tavaroiden hankinnasta. Talouspäällikkö vastaa kiinteistöihin tehtävistä hankinnoista. Laskutus hoidetaan sähköisesti. Laskulta tulee käydä selville hankinnan suorittajan nimi, joka myös tarkastaa ja tiliöi omat laskut.

**Hankintapäätökset tehdään seuraavasti:**

- työalojen vastuuhenkilöt päättävät enintään 400 €:n hankinnoista

- kirkkoherra/talouspäällikkö päättää enintään 3 000 €:n hankinnoista

- kirkkoneuvosto päättää yli 3 000 €:n hankinnoista ja samalla siitä, milloin hankinnat kilpailutetaan

**Laskujen tarkastus ja hyväksyminen**

Utajärven seurakunta käsittelee vain sähköisiä laskuja. Ostolaskut tarkastaa asiatarkistaja (hankinnan tehnyt työntekijä). Seurakunnan yleiset laskut tarkistaa talouspäällikkö.

Laskujen hyväksymisen suorittaa kirkkoherra tai kirkkoherran estyneenä ollessa talouspäällikkö tai hänelle asetettu sijainen. Maksusuunnitelma hyväksytään automaattisesti valtakirjalla. Hyväksynnän jälkeen laskut siirtyvät maksuliikennejärjestelmän kautta maksatukseen.

## 

## 7.3. Perittävät maksut ja korvaukset 2022

**Rippikoulumaksu** 90,00 €

**Kirkon tilavuokra,** 300,00 € / pvä

**yksityistilaisuus** (hinta sis. alv 24 %)

(muut kuin kirkolliset toimitukset)

**Seurakuntatalon tilavuokrat:**

(hinnat sis. alv 24 %)

**1) Yksityishenkilöt**

Seurakuntasali ja keittiö 180,00 € / pvä

Seurakuntasali 100,00 € /pvä

Keittiö 100,00 € / pvä

Kerhotila maksuton

Tilojen käyttäjä huolehtii tilojen siivouksesta käytön jälkeen. Halutessaan käyttäjä voi myös ostaa loppusiivouksen hintaan 50 €.

**2) Yhdistykset ja järjestöt**

Seurakuntasali ja keittiö 90,00 € / pvä

Seurakuntasali 50,00 € /pvä

Keittiö 50,00 € / pvä

Kerhotila maksuton

Tilojen käyttäjä huolehtii tilojen siivouksesta käytön jälkeen. Halutessaan käyttäjä voi myös ostaa loppusiivouksen hintaan 50 €.

**3) Yritykset**

Seurakuntasali ja keittiö 250,00 €

Seurakuntasali 140,00 €

Keittiö 140,00 €

Kerhotila 50,00 €

Tilojen käyttäjä huolehtii tilojen siivouksesta käytön jälkeen. Halutessaan käyttäjä voi myös ostaa loppusiivouksen hintaan 50 €.

**4) Kotiseurakunnan kasteperheet**

Tilojen käyttö kastejuhlaa varten on maksutonta. Tilojen käyttäjä huolehtii kuitenkin tilojen siivouksesta käytön jälkeen. Halutessaan käyttäjä voi myös ostaa loppusiivouksen hintaan 50 €.

**5) Utajärven kunta**

Seurakuntasalin ja keittiön käyttö on maksutonta, koska Utajärven kunta osallistuu jo vuosittaisiin seurakuntasalin käyttökustannuksiin.

**Yleistä tilojen käytöstä:**

Keittiön tilavuokraan kuuluu astioiden, välineiden ja koneiden käyttö sekä siivousvälineet ja -aineet, wc-paperit ja käsipyyhkeet. Salin tilavuokraan kuuluu OptimaPro-pöytäliinat, siivousvälineet ja -aineet sekä wc-paperit ja käsipyyhkeet.

Tilojen koristeluun tarvittavat kynttilät, servietit, kukat ym. tuo asiakas. Samoin kahvitukseen ja ruuanlaittoon kuuluvat elintarvikkeet ja mausteet tuo asiakas.

Avaimet luovutetaan kuittausta vastaan kirkkoherranvirastosta, jonne avaimet myös palautetaan.

Mikäli asiakas haluaa käyttää OptimaPro-pöytäliinojen sijasta perinteisiä pöytäliinoja tai kaitaliinoja, peritään niistä erikseen pesulamaksu:

Liinamaksu, pieni 7,00 €/kpl (sis. alv 24 %)

iso 10,00 €/kpl (sis. alv 24 %)

**Muut maksut**

Kahvi (makea) 5,00 €/ hlö (sis. alv 14 %)

Kahvi (suolainen) 6,00 € / hlö (sis. alv 14 %)

Keitto-/ puuroruokailu 12,00 € / hlö (sis. alv 14 %)

Adressit (diakoniatyö) 12,00 € / kpl

Adressit (lähetystyö) 7,00 €/ kpl

Utajärven kunnan ja seurakunnan historiikki 30,00 €/ kpl

**HAUTASIJAMAKSUT**

**1) Hautapaikka**

**Kirkonkylän hautausmaat:**

Arkkuhautapaikka

* uusi hautapaikka utajärveläiset 125,00 €
* päällehautaus utajärveläiset 75,00 €
* uusi hautapaikka ulkopaikkakuntalaiset 425,00 €
* päällehautaus ulkopaikkakuntalaiset 250,00 €

Uurnahautapaikka

* uusi hautapaikka utajärveläiset 50,00 €
* päällehautaus utajärveläiset maksuton
* uusi hautapaikka ulkopaikkakuntalaiset 350,00 €
* päällehautaus ulkopaikkakuntalaiset 175,00 €

Kirkonkylän hautausmailla arkkuhautapaikkamaksu sisältää hautapaikan tasaus- ja nurmetusmaksun 75,00 €.

**Muut hautausmaat:**

Arkkuhautapaikka

* uusi hautapaikka utajärveläiset 50,00 €
* päällehautaus utajärveläiset maksuton
* uusi hautapaikka ulkopaikkakuntalaiset 350,00 €
* päällehautaus ulkopaikkakuntalaiset 175,00 €

Uurnahautapaikka

* uusi hautapaikka utajärveläiset 50,00 €
* päällehautaus utajärveläiset maksuton
* uusi hautapaikka ulkopaikkakuntalaiset 350,00 €
* päällehautaus ulkopaikkakuntalaiset 175,00 €

Kaikilla hautausmailla oikeus hautapaikkaan on voimassa enintään 50 vuotta. Halutessa hautapaikkasopimuksen voi uudistaa, jolloin hautapaikkamaksu on voimassa olevan hinnaston mukainen. Hautapaikkamaksu peritään hautauksen yhteydessä.

Hautapaikkoja voi varata ainoastaan kuolemantapauksen yhteydessä ja enintään kaksi hautapaikkaa. Kirkonkylän hautausmailla erillisiä reunakiviä ei voi käyttää.

Sotiemme veteraaneille ja heidän puolisoilleen hautapaikka on ilmainen.

**2) Hautauspalvelu**

Arkkuhaudan kaivuu 390,00 €

* hintaan sisältyy peittäminen, jälkityöt ja

talvella hautapaikan sulattaminen

Uurnahaudan kaivuu 150,00 €

* hintaan sisältyy peittäminen, jälkityöt ja

talvella uurnapaikan sulattaminen

Muistomerkin siirto 70,00 €

Reunakivien siirto 70,00 €.

Sotiemme veteraaneille ja muille rintamatunnuksen haltijoille haudan kaivuu on maksuton.

**UTAJÄRVEN SEURAKUNNAN HAUTAINHOITORAHASTO**

Utajärven seurakunta tekee sopimuksia hautojen hoidosta kirkonkylän, Sotkankylän ja Niskankylän hautausmaille. Hoitoon kuuluu haudan kunnossapito, kukkaistutus sekä kukkapaikan kastelu kesällä. Seurakunnalla on oikeus hoitoaikana suorittaa haudalla hoidon kannalta tarpeellisia muutoksia. Mikäli hoitokustannukset nousevat, on seurakunta oikeutettu muuttamaan hoitotapaa siihen käytettävien varojen mukaisiksi. Haudanhoitomaksu määräytyy muistomerkkien määrän mukaan. Sopimukseen kuuluvien haudalle istutettavien kukkien määrä on vakio, eikä määräydy hautasijojen tai kukkapesien lukumäärän mukaan.

**Hautainhoitomaksut v. 2022**

Kastelusopimus 50,00 €/ kesä

Haudanhoitosopimus 1 vuosi 125,00 €

Haudanhoitosopimus 3 vuotta 345,00 €

## **7.4. Poistosuunnitelma**

PYSYVIEN VASTAAVIEN POISTOAJAT

* 1. Aineettomat hyödykkeet

1. Aineettomat oikeudet

Tietojärjestelmien käyttöoikeus tasapoisto 3 vuotta

1. Muut pitkävaikutteiset menot

Perustamis- ja järjestelymenot tasapoisto 3 vuotta

Tietojärjestelmät tasapoisto 3 vuotta

Tutkimus- ja kehittämismenot tasapoisto 3 vuotta

Muut tasapoisto 3 vuotta

* 1. Aineelliset hyödykkeet

1. Maa- ja vesialueet ei poistoa
2. Hautausmaat

Hautaustoimeen liittyvät muut pitkävaikutteiset menot

(asfaltointi, tietojärjestelmät) tasapoisto 5 vuotta

Hautausmaiden maa- ja vesialueet ei poistoja

Hautausmaan muut rakennukset (varastot, kylmiöt) tasapoisto 15 vuotta

Hautausmaan kiinteät rakenteet ja laitteet (aidat) tasapoisto 15 vuotta

Hautaustoimen koneet ja laitteet tasapoisto 5 vuotta

Hautaustoimen muut aineelliset hyödykkeet ei poistoa / käyttöajan mukaan

(esim. maa-aineksen vaihto)

1. Rakennukset

Kirkko tasapoisto 60 vuotta

Tapuli tasapoisto 60 vuotta

Siunauskappelit tasapoisto 40 vuotta

Kirkon huoltorakennus tasapoisto 20 vuotta

Seurakuntatalo tasapoisto 25 vuotta

Seurakuntatalon ulkorakennus tasapoisto 20 vuotta

1. Kiinteät rakenteet ja laitteet

Maa- ja vesirakenteet tasapoisto 15 vuotta

Urut tasapoisto 20 vuotta

Muut kiinteät rakenteet ja laitteet tasapoisto 15 vuotta

1. Koneet ja kalusto tasapoisto 5 vuotta
2. Muut aineelliset hyödykkeet

Luonnonvarat käytön mukaan

Sakraali-, arvo- ja taide-esineet Ei poistoa

* 1. Sijoitukset

1. Osakkeet ja osuudet ei poistoa

INVESTOINNIN AKTIVOINNIN ALARAJA 7 000 €

Pysyvien vastaavien poistamisessa noudatetaan kirkkohallituksen virastokollegion 17.6.2020 antamia ohjeita.

Niskan, Sanginkylän ja Juorkunan siunauskappelit sekä seurakuntatalon ja hautausmaiden huoltorakennukset lisätään taseeseen 100 euron nimellisarvolla.

Hautausmaiden rakennusten pääoma siirretään hautausmaiden maa-alueista.

Seurakuntatalon ulkorakennuksen pääoma siirretään seurakuntatalon pääomasta.

Kirkon urut lisätään myös taseeseen 100 euron nimellisarvolla. Urkujen pääoma siirretään kirkon pääomasta.

# 8. TALOUSARVIOT

**UTAJÄRVEN SEURAKUNTA TALOUSARVIO 2022**



**INVESTOINTIOSA**

|  |  |  |  |  |  |  |  |
| --- | --- | --- | --- | --- | --- | --- | --- |
| Tilaus |  | Kustannusarvio | Ed. vuosien käyttö | TA kuluva 2021 | Talousarvio 2022 | TS2 2023 | TS3 2024 |
| 2001833 | Niskankylän hautausmaan ulkovalaistus |  | 7 549 |  |  |  |  |
| 2009013 | Niskankylän hautausmaan huoltorakennus |  |  |  | 13 000 |  |  |
| Kokonaistulos | |  | 7 549 |  | 13 000 |  |  |

**RAHOITUSOSA**



**KÄYTTÖTALOUSOSA**

|  |  |  |  |  |  |  |
| --- | --- | --- | --- | --- | --- | --- |
|  |  | **TP 2020** | **TA 2021** | **TA 2022** | **TS 2023** | **TS 2024** |
| **1001010101** | Toimintakulut (ulkoiset) |  |  | 5 250,00 | 0,00 | 0,00 |
| **Kirkolliset vaalit** | Toimintakate 1 (ulkoinen) |  |  | 5 250,00 | 0,00 | 0,00 |
|  | Toimintakate 2 (ulkoinen ja sisäinen) |  |  | 5 250,00 | 0,00 | 0,00 |
|  | Työalakate (ulkoiset ja sisäiset) |  |  | 5 250,00 | 0,00 | 0,00 |
| **1001010102** | Toimintakulut (ulkoiset) | 1 226,60 | 1 950,00 | 1 600,00 | 1 600,00 | 1 600,00 |
| **Kirkkovaltuusto** | Toimintakate 1 (ulkoinen) | 1 226,60 | 1 950,00 | 1 600,00 | 1 600,00 | 1 600,00 |
|  | Toimintakate 2 (ulkoinen ja sisäinen) | 4 576,68 | 1 950,00 | 1 600,00 | 1 600,00 | 1 600,00 |
|  | Sisäiset vyörytyserät | -4 576,68 |  |  |  |  |
|  | Työalakate (ulkoiset ja sisäiset) | 0,00 | 1 950,00 | 1 600,00 | 1 600,00 | 1 600,00 |
| **1001010104** | Toimintakulut (ulkoiset) | 425,02 | 1 150,00 | 650,00 | 700,00 | 700,00 |
| **Kirkkoneuvosto** | Toimintakate 1 (ulkoinen) | 425,02 | 1 150,00 | 650,00 | 700,00 | 700,00 |
|  | Toimintakate 2 (ulkoinen ja sisäinen) | 425,02 | 1 150,00 | 650,00 | 700,00 | 700,00 |
|  | Sisäiset vyörytyserät | -425,02 |  |  |  |  |
|  | Työalakate (ulkoiset ja sisäiset) | 0,00 | 1 150,00 | 650,00 | 700,00 | 700,00 |
| **1001050103** | **Toimintakulut (ulkoiset)** | **2 519,03** | **3 060,00** | **2 660,00** | **3 000,00** | **3 000,00** |
| **Tilintarkastus** | **Toimintakate 1 (ulkoinen)** | **2 519,03** | **3 060,00** | **2 660,00** | **3 000,00** | **3 000,00** |
|  | **Toimintakate 2 (ulkoinen ja sisäinen)** | **2 519,03** | **3 060,00** | **2 660,00** | **3 000,00** | **3 000,00** |
|  | **Sisäiset vyörytyserät** | **-2 519,03** |  |  |  |  |
|  | **Työalakate (ulkoiset ja sisäiset)** | **0,00** | **3 060,00** | **2 660,00** | **3 000,00** | **3 000,00** |
| **1001050105** | Toimintatuotot (ulkoiset) | -293,00 |  |  |  |  |
| **Taloushallinto** | Toimintakulut (ulkoiset) | 51 204,34 | 57 820,00 | 50 108,48 | 50 517,70 | 51 229,46 |
|  | Toimintakate 1 (ulkoinen) | 50 911,34 | 57 820,00 | 50 108,48 | 50 517,70 | 51 229,46 |
|  | Toimintakulut (sisäiset) | 11 167,02 |  |  |  |  |
|  | Toimintakate 2 (ulkoinen ja sisäinen) | 62 078,36 | 57 820,00 | 50 108,48 | 50 517,70 | 51 229,46 |
|  | Poistot ja arvonalentumiset | 13,78 | 20,00 | 0,00 | 0,00 | 0,00 |
|  | Sisäiset vyörytyserät | -62 092,14 |  |  |  |  |
|  | Työalakate (ulkoiset ja sisäiset) | 0,00 | 57 840,00 | 50 108,48 | 50 517,70 | 51 229,46 |
| **1001070000** | Toimintakulut (ulkoiset) | 4 015,29 | 5 500,00 | 4 500,00 | 4 500,00 | 4 500,00 |
| **Kirkonkirjojen pito** | Toimintakate 1 (ulkoinen) | 4 015,29 | 5 500,00 | 4 500,00 | 4 500,00 | 4 500,00 |
|  | Toimintakulut (sisäiset) | 11 167,02 |  |  |  |  |
|  | Toimintakate 2 (ulkoinen ja sisäinen) | 15 182,31 | 5 500,00 | 4 500,00 | 4 500,00 | 4 500,00 |
|  | Poistot ja arvonalentumiset | 13,78 |  | 0,00 | 0,00 | 0,00 |
|  | Sisäiset vyörytyserät | 6 613,65 |  |  |  |  |
|  | Työalakate (ulkoiset ja sisäiset) | 21 809,74 | 5 500,00 | 4 500,00 | 4 500,00 | 4 500,00 |
| **1001080000** | Toimintatuotot (ulkoiset) | -8 807,22 | -4 320,00 | -1 530,00 | -1 530,00 | -1 530,00 |
| **Krhv ja muu yleishal** | Toimintakulut (ulkoiset) | 81 568,75 | 70 928,00 | 72 241,00 | 74 662,00 | 75 273,66 |
|  | Toimintakate 1 (ulkoinen) | 72 761,53 | 66 608,00 | 70 711,00 | 73 132,00 | 73 743,66 |
|  | Toimintakate 2 (ulkoinen ja sisäinen) | 72 761,53 | 66 608,00 | 70 711,00 | 73 132,00 | 73 743,66 |
|  | Sisäiset vyörytyserät | -72 761,53 |  |  |  |  |
|  | Työalakate (ulkoiset ja sisäiset) | 0,00 | 66 608,00 | 70 711,00 | 73 132,00 | 73 743,66 |
| **1002010000** | Toimintatuotot (ulkoiset) | -2 189,13 | -2 169,00 | -3 500,00 | -580,00 | 0,00 |
| **Jumalanpalveluselämä** | Toimintakulut (ulkoiset) | 17 050,42 | 18 610,00 | 17 252,92 | 17 499,07 | 17 749,39 |
|  | Toimintakate 1 (ulkoinen) | 14 861,29 | 16 441,00 | 13 752,92 | 16 919,07 | 17 749,39 |
|  | Toimintakulut (sisäiset) | 46 311,82 |  |  |  |  |
|  | Toimintakate 2 (ulkoinen ja sisäinen) | 61 173,11 | 16 441,00 | 13 752,92 | 16 919,07 | 17 749,39 |
|  | Sisäiset vyörytyserät | 29 510,38 |  |  |  |  |
|  | Työalakate (ulkoiset ja sisäiset) | 90 683,49 | 16 441,00 | 13 752,92 | 16 919,07 | 17 749,39 |
| **1002020000** | Toimintatuotot (ulkoiset) | -2 342,42 | -2 160,00 | -3 500,00 | -580,00 | 0,00 |
| **Hautaan siunaaminen** | Toimintakulut (ulkoiset) | 14 460,77 | 18 320,00 | 14 602,92 | 14 849,07 | 15 099,39 |
|  | Toimintakate 1 (ulkoinen) | 12 118,35 | 16 160,00 | 11 102,92 | 14 269,07 | 15 099,39 |
|  | Toimintakulut (sisäiset) | 44 989,93 |  |  |  |  |
|  | Toimintakate 2 (ulkoinen ja sisäinen) | 57 108,28 | 16 160,00 | 11 102,92 | 14 269,07 | 15 099,39 |
|  | Sisäiset vyörytyserät | 27 525,20 |  |  |  |  |
|  | Työalakate (ulkoiset ja sisäiset) | 84 633,48 | 16 160,00 | 11 102,92 | 14 269,07 | 15 099,39 |
| **1002030000** | Toimintatuotot (ulkoiset) | -500,00 | -500,00 | 0,00 | 0,00 | 0,00 |
| **Muut kirkoll. toimit** | Toimintakulut (ulkoiset) | 356,70 | 410,00 | 450,00 | 450,00 | 450,00 |
|  | Toimintakate 1 (ulkoinen) | -143,30 | -90,00 | 450,00 | 450,00 | 450,00 |
|  | Toimintakate 2 (ulkoinen ja sisäinen) | -143,30 | -90,00 | 450,00 | 450,00 | 450,00 |
|  | Työalakate (ulkoiset ja sisäiset) | -143,30 | -90,00 | 450,00 | 450,00 | 450,00 |
| **1002050000** | Toimintatuotot (ulkoiset) | -870,00 | -870,00 | -1 675,00 | -279,00 | 0,00 |
| **Muut srk-tilaisuudet** | Toimintakulut (ulkoiset) | 35 267,54 | 40 390,00 | 33 030,60 | 33 650,22 | 34 280,33 |
|  | Toimintakate 1 (ulkoinen) | 34 397,54 | 39 520,00 | 31 355,60 | 33 371,22 | 34 280,33 |
|  | Toimintakate 2 (ulkoinen ja sisäinen) | 34 397,54 | 39 520,00 | 31 355,60 | 33 371,22 | 34 280,33 |
|  | Poistot ja arvonalentumiset | 13,78 | 25,00 | 0,00 | 0,00 | 0,00 |
|  | Sisäiset vyörytyserät | 19 173,98 |  |  |  |  |
|  | Työalakate (ulkoiset ja sisäiset) | 53 585,30 | 39 545,00 | 31 355,60 | 33 371,22 | 34 280,33 |
| **1002220000** | Toimintatuotot (ulkoiset) | -298,00 | -250,00 | -200,00 | -200,00 | -200,00 |
| **Musiikki** | Toimintakulut (ulkoiset) | 45 114,99 | 53 190,00 | 50 912,15 | 52 142,15 | 52 884,48 |
|  | Toimintakate 1 (ulkoinen) | 44 816,99 | 52 940,00 | 50 712,15 | 51 942,15 | 52 684,48 |
|  | Toimintakulut (sisäiset) | 19 937,36 |  |  |  |  |
|  | Toimintakate 2 (ulkoinen ja sisäinen) | 64 754,35 | 52 940,00 | 50 712,15 | 51 942,15 | 52 684,48 |
|  | Sisäiset vyörytyserät | 33 636,31 |  |  |  |  |
|  | Työalakate (ulkoiset ja sisäiset) | 98 390,66 | 52 940,00 | 50 712,15 | 51 942,15 | 52 684,48 |
| **1002220100** | Toimintakulut (ulkoiset) | 1 116,23 | 2 310,00 | 1 950,00 | 1 950,00 | 1 950,00 |
| **Kirkkokuoro** | Toimintakate 1 (ulkoinen) | 1 116,23 | 2 310,00 | 1 950,00 | 1 950,00 | 1 950,00 |
|  | Toimintakate 2 (ulkoinen ja sisäinen) | 1 116,23 | 2 310,00 | 1 950,00 | 1 950,00 | 1 950,00 |
|  | Työalakate (ulkoiset ja sisäiset) | 1 116,23 | 2 310,00 | 1 950,00 | 1 950,00 | 1 950,00 |
| **1002310000** | Toimintatuotot (ulkoiset) |  | -150,00 | -150,00 | -150,00 | -150,00 |
| **Päivä- ja perhekerho** | Toimintakulut (ulkoiset) | 8 606,53 | 21 660,00 | 16 246,27 | 17 374,76 | 17 645,99 |
|  | Toimintakate 1 (ulkoinen) | 8 606,53 | 21 510,00 | 16 096,27 | 17 224,76 | 17 495,99 |
|  | Toimintakulut (sisäiset) | 17 335,21 |  |  |  |  |
|  | Toimintakate 2 (ulkoinen ja sisäinen) | 25 941,74 | 21 510,00 | 16 096,27 | 17 224,76 | 17 495,99 |
|  | Poistot ja arvonalentumiset | 268,94 | 270,00 | 268,94 | 0,00 | 0,00 |
|  | Työalakate (ulkoiset ja sisäiset) | 37 639,44 | 21 780,00 | 16 365,21 | 17 224,76 | 17 495,99 |
| **1002350000** | Toimintatuotot (ulkoiset) | -2 009,28 | -2 300,00 | -2 450,00 | -2 900,00 | -2 900,00 |
| **Rippikoulu** | Toimintakulut (ulkoiset) | 16 040,22 | 23 345,00 | 17 673,14 | 20 737,38 | 20 872,99 |
|  | Toimintakate 1 (ulkoinen) | 14 030,94 | 21 045,00 | 15 223,14 | 17 837,38 | 17 972,99 |
|  | Toimintakulut (sisäiset) | 7 357,44 |  |  |  |  |
|  | Toimintakate 2 (ulkoinen ja sisäinen) | 21 388,38 | 21 045,00 | 15 223,14 | 17 837,38 | 17 972,99 |
|  | Sisäiset vyörytyserät | 10 735,60 |  |  |  |  |
|  | Työalakate (ulkoiset ja sisäiset) | 32 123,98 | 21 045,00 | 15 223,14 | 17 837,38 | 17 972,99 |
| **1002360000** | Toimintatuotot (ulkoiset) | -1 521,73 | -200,00 | -100,00 | -100,00 | -100,00 |
| **Nuorisotyö** | Toimintakulut (ulkoiset) | 9 520,00 | 20 216,00 | 17 731,27 | 18 611,00 | 18 881,09 |
|  | Toimintakate 1 (ulkoinen) | 7 998,27 | 20 016,00 | 17 631,27 | 18 511,00 | 18 781,09 |
|  | Toimintakulut (sisäiset) | 11 751,71 |  |  |  |  |
|  | Toimintakate 2 (ulkoinen ja sisäinen) | 19 749,98 | 20 016,00 | 17 631,27 | 18 511,00 | 18 781,09 |
|  | Sisäiset vyörytyserät | 9 966,95 |  |  |  |  |
|  | Työalakate (ulkoiset ja sisäiset) | 29 716,93 | 20 016,00 | 17 631,27 | 18 511,00 | 18 781,09 |
| **1002410000** | Toimintatuotot (ulkoiset) | -6 981,59 | -3 800,00 | -5 500,00 | -5 500,00 | -5 500,00 |
| **Diakonia** | Toimintakulut (ulkoiset) | 53 843,62 | 56 210,00 | 59 419,32 | 59 409,99 | 60 212,54 |
|  | Toimintakate 1 (ulkoinen) | 46 862,03 | 52 410,00 | 53 919,32 | 53 909,99 | 54 712,54 |
|  | Toimintakulut (sisäiset) | 11 751,71 |  |  |  |  |
|  | Toimintakate 2 (ulkoinen ja sisäinen) | 58 613,74 | 52 410,00 | 53 919,32 | 53 909,99 | 54 712,54 |
|  | Sisäiset vyörytyserät | 34 164,38 |  |  |  |  |
|  | Työalakate (ulkoiset ja sisäiset) | 92 778,12 | 52 410,00 | 53 919,32 | 53 909,99 | 54 712,54 |
| **1002600000** | Toimintatuotot (ulkoiset) | -6,00 | -50,00 | -100,00 | -100,00 | -100,00 |
| **Lähetystyö** | Toimintakulut (ulkoiset) | 8 831,66 | 11 850,00 | 10 400,00 | 9 950,00 | 9 950,00 |
|  | Toimintakate 1 (ulkoinen) | 8 825,66 | 11 800,00 | 10 300,00 | 9 850,00 | 9 850,00 |
|  | Toimintakulut (sisäiset) | 5 051,50 |  |  |  |  |
|  | Toimintakate 2 (ulkoinen ja sisäinen) | 13 877,16 | 11 800,00 | 10 300,00 | 9 850,00 | 9 850,00 |
|  | Sisäiset vyörytyserät | 6 042,24 |  |  |  |  |
|  | Työalakate (ulkoiset ja sisäiset) | 19 919,40 | 11 800,00 | 10 300,00 | 9 850,00 | 9 850,00 |
| **1004040441** | Toimintatuotot (ulkoiset) | -5 390,00 | -6 900,00 | -9 800,00 | -9 800,00 | -9 800,00 |
| **Kirkonkylän haut.maa** | Toimintakulut (ulkoiset) | 24 423,90 | 29 420,00 | 24 439,57 | 21 442,24 | 23 518,95 |
|  | Toimintakate 1 (ulkoinen) | 19 033,90 | 22 520,00 | 14 639,57 | 11 642,24 | 13 718,95 |
|  | Toimintakate 2 (ulkoinen ja sisäinen) | 19 033,90 | 22 520,00 | 14 639,57 | 11 642,24 | 13 718,95 |
|  | Poistot ja arvonalentumiset | 431,93 | 450,00 | 334,00 | 334,00 | 334,00 |
|  | Sisäiset vyörytyserät | 512,34 |  |  |  |  |
|  | Työalakate (ulkoiset ja sisäiset) | 19 978,17 | 22 970,00 | 14 973,57 | 11 976,24 | 14 052,95 |
| **1004040442** | Toimintatuotot (ulkoiset) | -3 600,00 | -5 000,00 | -3 520,00 | -3 520,00 | -3 520,00 |
| **Niskankylän haut.maa** | Toimintakulut (ulkoiset) | 5 852,75 | 8 400,00 | 8 750,00 | 6 360,00 | 6 570,00 |
|  | Toimintakate 1 (ulkoinen) | 2 252,75 | 3 400,00 | 5 230,00 | 2 840,00 | 3 050,00 |
|  | Toimintakate 2 (ulkoinen ja sisäinen) | 2 252,75 | 3 400,00 | 5 230,00 | 2 840,00 | 3 050,00 |
|  | Poistot ja arvonalentumiset | 503,24 | 500,00 | 504,00 | 504,00 | 504,00 |
|  | Sisäiset vyörytyserät | 44,03 |  |  |  |  |
|  | Työalakate (ulkoiset ja sisäiset) | 2 800,02 | 3 900,00 | 5 734,00 | 3 344,00 | 3 554,00 |
| **1004040443** | Toimintatuotot (ulkoiset) | -2 370,00 | -2 300,00 | -3 520,00 | -3 520,00 | -3 520,00 |
| **Juorkunan haut.maa** | Toimintakulut (ulkoiset) | 4 084,30 | 5 240,00 | 5 495,00 | 5 496,00 | 5 497,00 |
|  | Toimintakate 1 (ulkoinen) | 1 714,30 | 2 940,00 | 1 975,00 | 1 976,00 | 1 977,00 |
|  | Toimintakate 2 (ulkoinen ja sisäinen) | 1 714,30 | 2 940,00 | 1 975,00 | 1 976,00 | 1 977,00 |
|  | Poistot ja arvonalentumiset | 610,55 | 620,00 | 813,00 | 813,00 | 813,00 |
|  | Sisäiset vyörytyserät | 44,03 |  |  |  |  |
|  | Työalakate (ulkoiset ja sisäiset) | 2 368,88 | 3 560,00 | 2 788,00 | 2 789,00 | 2 790,00 |
| **1004040444** | Toimintatuotot (ulkoiset) | -1 680,00 | -1 900,00 | -2 640,00 | -2 640,00 | -2 640,00 |
| **Sanginkylän haut.maa** | Toimintakulut (ulkoiset) | 2 574,83 | 4 060,00 | 4 713,00 | 4 714,00 | 4 715,00 |
|  | Toimintakate 1 (ulkoinen) | 894,83 | 2 160,00 | 2 073,00 | 2 074,00 | 2 075,00 |
|  | Toimintakate 2 (ulkoinen ja sisäinen) | 894,83 | 2 160,00 | 2 073,00 | 2 074,00 | 2 075,00 |
|  | Sisäiset vyörytyserät | 44,03 |  |  |  |  |
|  | Työalakate (ulkoiset ja sisäiset) | 938,86 | 2 160,00 | 2 073,00 | 2 074,00 | 2 075,00 |
| **1004040445** | Toimintatuotot (ulkoiset) | -2 290,00 | -2 100,00 | -1 760,00 | -1 760,00 | -1 760,00 |
| **Sotkan hautausmaa** | Toimintakulut (ulkoiset) | 4 034,50 | 5 750,00 | 5 956,52 | 4 790,75 | 4 816,31 |
|  | Toimintakate 1 (ulkoinen) | 1 744,50 | 3 650,00 | 4 196,52 | 3 030,75 | 3 056,31 |
|  | Toimintakate 2 (ulkoinen ja sisäinen) | 1 744,50 | 3 650,00 | 4 196,52 | 3 030,75 | 3 056,31 |
|  | Sisäiset vyörytyserät | 110,43 |  |  |  |  |
|  | Työalakate (ulkoiset ja sisäiset) | 1 854,93 | 3 650,00 | 4 196,52 | 3 030,75 | 3 056,31 |
| **1005020000** | Toimintatuotot (ulkoiset) | -1 200,00 | -1 200,00 | -1 200,00 | -1 200,00 | -1 200,00 |
| **Kirkko** | Toimintakulut (ulkoiset) | 62 994,31 | 63 880,00 | 62 488,18 | 60 811,73 | 62 149,20 |
|  | Toimintakate 1 (ulkoinen) | 61 794,31 | 62 680,00 | 61 288,18 | 59 611,73 | 60 949,20 |
|  | Toimintatuotot (sisäiset) | -76 594,26 |  |  |  |  |
|  | Toimintakate 2 (ulkoinen ja sisäinen) | -14 799,95 | 62 680,00 | 61 288,18 | 59 611,73 | 60 949,20 |
|  | Poistot ja arvonalentumiset | 13 075,23 | 14 190,00 | 17 004,00 | 17 004,00 | 17 004,00 |
|  | Sisäiset vyörytyserät | 1 724,72 |  |  |  |  |
|  | Työalakate (ulkoiset ja sisäiset) | 0,00 | 76 870,00 | 78 292,18 | 76 615,73 | 77 953,20 |
| **1005030000** | Toimintatuotot (ulkoiset) | -25 192,40 | -34 000,00 | -36 400,00 | -36 400,00 | -36 400,00 |
| **Seurakuntatalo** | Toimintakulut (ulkoiset) | 96 417,03 | 106 090,00 | 106 020,93 | 105 051,56 | 106 031,96 |
|  | Toimintakate 1 (ulkoinen) | 71 224,63 | 72 090,00 | 69 620,93 | 68 651,56 | 69 631,96 |
|  | Toimintatuotot (sisäiset) | -111 670,15 |  |  |  |  |
|  | Toimintakate 2 (ulkoinen ja sisäinen) | -40 445,52 | 72 090,00 | 69 620,93 | 68 651,56 | 69 631,96 |
|  | Poistot ja arvonalentumiset | 38 460,02 | 39 160,00 | 55 853,00 | 55 853,00 | 55 853,00 |
|  | Sisäiset vyörytyserät | 1 985,50 |  |  |  |  |
|  | Työalakate (ulkoiset ja sisäiset) | 0,00 | 111 250,00 | 125 473,93 | 124 504,56 | 125 484,96 |
| **1005030030** | Toimintakulut (ulkoiset) | 1 201,96 | 1 860,00 | 3 960,00 | 2 110,00 | 2 160,00 |
| **Kellotapuli** | Toimintakate 1 (ulkoinen) | 1 201,96 | 1 860,00 | 3 960,00 | 2 110,00 | 2 160,00 |
|  | Toimintatuotot (sisäiset) | -1 906,39 |  |  |  |  |
|  | Toimintakate 2 (ulkoinen ja sisäinen) | -704,43 | 1 860,00 | 3 960,00 | 2 110,00 | 2 160,00 |
|  | Poistot ja arvonalentumiset | 704,43 | 710,00 | 1 062,00 | 1 062,00 | 1 062,00 |
|  | Työalakate (ulkoiset ja sisäiset) | 0,00 | 2 570,00 | 5 022,00 | 3 172,00 | 3 222,00 |
| **1005300591** | Toimintatuotot (ulkoiset) | -14 960,33 | -14 100,00 | -20 000,00 | -20 000,00 | -20 000,00 |
| **Maa- ja metsätalous** | Toimintakulut (ulkoiset) | 4 173,66 | 11 450,00 | 8 200,00 | 8 200,00 | 8 200,00 |
|  | Toimintakate 1 (ulkoinen) | -10 786,67 | -2 650,00 | -11 800,00 | -11 800,00 | -11 800,00 |
|  | Toimintakate 2 (ulkoinen ja sisäinen) | -10 786,67 | -2 650,00 | -11 800,00 | -11 800,00 | -11 800,00 |
|  | Työalakate (ulkoiset ja sisäiset) | -10 786,67 | -2 650,00 | -11 800,00 | -11 800,00 | -11 800,00 |

**HAUTAINHOITORAHASTON TALOUSARVIO 2022**

|  |  |  |  |  |  |
| --- | --- | --- | --- | --- | --- |
|  | **TP 2020** | **TA  2021** | **TA 2022** | **TS 2023** | **TS 2024** |
| **Toimintatuotot** | **-7 998,91** | **-7 300,00** | **-7 300,00** | **-7 300,00** | **-7 300,00** |
| Maksutuotot | -7 998,91 | -7 300,00 | -7 300,00 | -7 300,00 | -7 300,00 |
| Toimintakulut | 8 039,93 | 7 300,00 | 7 300,00 | 7 300,00 | 7 300,00 |
| Henkilöstökulut | 4 836,48 | 3 700,00 | 4 900,00 | 4 900,00 | 4 900,00 |
| Palkat ja palkkiot | 3 934,42 | 3 000,00 | 4 000,00 | 4 000,00 | 4 000,00 |
| Henkilösivukulut | 902,06 | 700,00 | 900,00 | 900,00 | 900,00 |
| Palvelujen ostot | 1 112,69 | 1 100,00 | 900,00 | 900,00 | 900,00 |
| Aineet ja tarvikkeet | 2 090,76 | 2 500,00 | 1 500,00 | 1 500,00 | 1 500,00 |
| Ostot tilikauden aikana | 2 090,76 | 2 500,00 | 1 500,00 | 1 500,00 | 1 500,00 |
| **TOIMINTAKATE** | **41,02** | **0,00** | **0,00** | **0,00** | **0,00** |
| **VUOSIKATE** | **41,02** | **0,00** | **0,00** | **0,00** | **0,00** |
| **TILIKAUDEN TULOS** | **41,02** | **0,00** | **0,00** | **0,00** | **0,00** |
| **Tilikauden ylijäämä (alijäämä)** | **41,02** | **0,00** | **0,00** | **0,00** | **0,00** |